Garancija kvaliteta – Konvereks\nProfesionalnim odnosom zaposlenih prema klijentima Konvereks neguje i unapređuje reputaciju pouzdanog i visoko-stručnog partnera.\nViskokokvalifikovani stručnjaci i njihova konstantna edukacija, sertifikacija servisera i posvećenost poslu garancija su kvaliteta usluga koje pružamo.\nNeprekidno pratimo svetske trendove, tehnološke inovacije, ulažemo u svoje zaposlene jer za nas je to jedini način na koji možemo pružiti najviši nivo usluge, rešenja koja su pouzdana i energetski efikasna.\nKvalitet izvedenih poslova, stručnost zaposlenih i fer i korektan odnos prepoznale su vodeće kompanije APC by Schneider Electric, Schneider Electric, FIAMM, ELTEK i CGM čiji smo danas ovlašćeni servisni centar.\nKreiramo rešenja koja su zasnovana na korišćenju najnovijih tehnologija i proizvoda najviših performansi proizvedenih od strane svetskih lidera u svojim oblastima.\nPosedujemo sopstveni servisni centar koji okuplja tim sertifikovanih servisera u oblasti opreme za besprekidno napajanje. Koristimo isključivo licencirane softvere i alat čime garantujemo najviši kvalitet servisnih usluga.\nKvalitetom poslovanja upravljamo putem efikasnog i sertifikovanog sistema i primenom standardizovanih procedura rada zasnovanim na savremenim konceptima menadžmenta.\nKompanija Konvereks nastoji da bude prepoznatljiva kompanija za pružanje usluga u oblasti projektovanja, proizvodnje, prodaje, izrade električne instalacije, montaže, puštanja u rad, održavanja, servisiranja i upravljanja istrošenim komponentama sistema energetske elektronike i rezervnih izvora električne energije na tržištu Srbije, sa značajnim učešćem i na drugim tržištima regiona.\nKonvereks svojim korisnicima pruža kvalitetne i pravovremene usluge koje zadovoljavaju njihove zahteve, potrebe i očekivanja.\nReputacija pouzdanog partnera\nProfesionalnim odnosom svih zaposlenih prema korisnicima, Konvereks nastoji da očuva i unapredi reputaciju pouzdanog partnera, što zahteva:\nUspostavljanje kvalitetnih odnosa sa kupcima/ korisnicima i pravovremeno izlaženje u susret svim njihovim zahtevima i potrebama, tako da poslovni odnos prerasta u osećaj potpune pouzdanosti i sigurnosti u ugrađenu opremu i njenu funkcionalnost,\nStalno usavršavanje postojećih i razvoj novih usluga servisiranja opreme, prateći na taj način brz tehnološki napredak u oblasti proizvodnje i servisiranja opreme za besprekidno napajanje,\nUspostavljanje čvrstih partnerskih odnosa sa velikim organizacijama/ sistemima u Srbiji, zasnovanim na dugoročnim ugovorima o održavanju opreme za besprekidno napajanje,\nObezbeđenje najkvalitetnijih rezervnih delova i materijala, oslanjanjem na mrežu stalnih, pouzdanih i proverenih dobavljača pre svega proizvođača opreme,\nStalno planiranu obuku servisera i ostalog osoblja radi postizanja visokog nivoa kompetentnosti i obučenosti,\nUspostavljanje efikasnih i sertifikovanih sistema upravljanja kvalitetom poslovanja, očuvanja životne sredine i bezbednosti i zdravlja na radu, primenom standardizovanih procedura rada zasnovanim na savremenim konceptima menadžmenta,\nNaša trajna opredeljenja su sigurnost i stalno poboljšanje objekata i zdravih i bezbednih radnih mesta koja teže nultom nivou rizika za zaposlene, izvođače radova i posetioce kroz poštovanje zakona kao minimum zahteva,\nNaše poslovanje treba da preventivno deluje u cilju sprečavanja zagađenja i stalno unapređuje sistem zaštite životne sredine i obezbeđuje kontrolisano postupanje sa otpadom.\nQMS (Quality Management System) – standard kojim se jasno i precizno definiše određen način rada i postupci koji se primenjuju prilikom određenih situacija.\nEMS (Environmental Management Systems) – standard kojim se reguliše efektivno i efikasno upravljanje svim rizicima značajnim sa ekoloških aspekata životne sredine.\nOHS (Occupational Health & Safety) – standard koji definiše zahteve za sistem menadžmenta zdravljem i bezbednosti na radu.


Dodik: Pristao sam da budem saslušan u Sarajevu\nPredsjednik Republike Srpske Milorad Dodik potvrdio je da je danas saslušan u Tužilaštvu BiH zbog održavanja referenduma o Danu RS, navodeći da je tokom saslušanja rekao da ne razumije zbog čega je uopšte pozvan u Tužilaštvo.\n"Razumijem da je istraga koja se vodi politički motivisana, ne samo protiv mene, već i protiv drugih ljudi, a naročito RS i njenih institucija", kazao je Dodik novinarima u Istočnom Sarajevu.\nOn je dodao da ne očekuje "nikakvo dalje postupanje tužioca, jer za to nema nikakve pravne osnove", dodavši da bi sve drugo bilo "dokaz političke motivisanosti" u ovom procesu.\nPredsjednik RS je dalje kazao da je pristao da bude saslušan u Sarajevu, nakon što su iz Tužilaštva BiH nekoliko puta odbili da on izjavu da na terotoriji RS.\n"Odlučio sam da bez obzira na spekulacije raznih vrsta danas dam izjavu. Nazvao sam tužioca i otišao u Tužilaštvo BiH i dao sam izjavu", dodao je Dodik.\nIz Tužilaštva BiH ranije danas saopšteno je da je Dodik saslušan u svojstvu osumnjičenog zbog održavanja referenduma o Danu RS-a, uprkos tome što je Ustavni sud BiH zabranio njegovo održavanje.\nPrvi poziv za saslušanje Dodik je dobio 3. oktobra, desetak dana poslije referenduma o 9. januaru kao Danu Republike Srpske, ali je izjavio da se neće odazvati na poziv Tužilaštva, jer se u Sarajevu ne osjeća sigurno.\nTada je kazao da je spreman da izjavu da bilo kojoj od pravosudnih institucija RS.\nTužilaštvo BiH je 25. oktobra, povodom referenduma o Danu RS, uprkos odluci Ustavnog suda BiH da ga zabrani, pokrenulo proces protiv Dodika i još nekoliko zvaničnika Republike Srpske zbog kršenja odluka Ustavnog suda Bosne i Hercegovine.


Više od tri sata gust oblak dima visine preko 200 metara bio je iznad fabrike koja je od centra Leskovca udaljena dva kilometra, a od prvih kuća oko 300 metara. Ekipe Zavoda za zaštitu zadravlja se nalaze na terenu i prvi rezultati aerozagađenja biće saopšteni večeras. Načelnik Opštinske uprave za zaštitu životne sredine Dragan Žižić, kazao je da je pre mesec dana posetio ovaj pogon i da je bio iznenađen kako je na malom prostoru uskladištena velika količina zapaljivih materija. Jedan od dvojice suvlasnika fabrike Slađan Stanimirović iz Niša izjavio je Beti da je zadovoljan što požar nije zahvatio susedni magacin zapaljivih i toksičnih sirovina i magacin gotove robe. "Srećan sam što niko od radnika nije povređen i što su spašeni magacini, jer bi u protivnom došlo do katastrofe nesagledivih posledica", rekao je Stanimirović. On je rekao da je fabrika bila osigurana, ali da je propalo veliko ulaganje u njenu adapaticiju, modernizaciju i uvođenje svih neophodnih standarda zaštite.\nAutor Mil00rad u forumu Centralna Srbija


VLASINA - ČISTA LJUBAV, podrška ugostiteljima u vlasinskom kraju - Novosti - Turistički svet\nVLASINA - ČISTA LJUBAV, podrška ugostiteljima u vlasinskom kraju\nCoca-Cola Sistem u Srbiji pokrenuo je još jedan projekat za pomoć ugostiteljima, ovog puta sa područja Vlasine, sa ciljem da se nakon teškog perioda izazvanog pandemijom, osnaži privredni i turistički potencijal ovog kraja.\nProjekat Vlasina - čista ljubav, namenjen je unapređenju poslovanja ugostitelja, a sve one koji žele da nadograde svoja znanja, unaprede svoj biznis i obogate svoju ponudu, očekuje niz besplatnih edukativnih radionica, u trajanju od 23. do 26. avgusta. Partnersku podršku projektu pružili su Kabinet ministra zaduženog za razvoj nedovoljno razvijenih opština, opština Surdulica, kao i Turistička organizacija Surdulice.\n- Vlasina je za nas druga kuća, u kojoj živimo i stvaramo već više od 15 godina od kako je fabrika vode Vlasinka u sastavu Coca-Cola Sistema u Srbiji. Stalo nam je da se ovaj kraj razvija na društveno odgovoran i održiv način u skladu sa brojnim privrednim i turističkim potencijalima koje poseduje. Verujemo da je najbolji način za to upravo podrška sjajnim lokalnim ugostiteljima, koji su možda i više od svih bili pogođeni globalnom pandemijom. Zato nastojimo da, ulažući svoje međunarodno iskustvo, vreme i ekspertizu, pomognemo oporavak lokalne privrede i podržimo ugostitelje da kvalitetom usluga i novim znanjima privuku i zadrže što veći broj turista - ističe Nina Elezović, direktorka javnih poslova i komunikacija kompanije Coca-Cola HBC Srbija.\nPreduzetnici će na radionicama moći da nauče više o upravljanju finansijama, promociji biznisa, e-turizmu, razvoju marketinga, brendiranju i drugim korisnim alatima za unapređenje biznisa. Vrsni predavači, poput Milana Maglova - stručnjaka iz oblasti digitalnog i social media marketinga, Slobodana Stefanovića - TV lica i poznatog kuvara, Milana Trbojevića - vlasnika sajber knjigovodstvene agencije Knjiški moljac koja nudi savete preduzetnicima u vezi računovodstvenih i poreskih pitanja, i mnogi drugi, potrudiće se da svojim inspirativnim predavanjima, pomognu lokalnim ugostiteljima da se što bolje pozicioniraju na tržištu.\nSvi oni koji završe edukaciju, moći će da čuju savete i razmene iskustva sa uticajnim predstavnicima poslovne zajednice, NGO i medija na završnoj radionici projekta. Osim toga, Coca-Cola Sistem će im obezbediti promociju biznisa kroz kompanijske kanale, kao i kroz medijsku kampanju u nacionalnim i lokalnim medijima.\nUgostitelji zainteresovani za učešće u projektu mogu se prijaviti putem sajta https://vlasina-cistaljubav.rs/\nili prijavom na: info@vlasina-cistaljubav.rs.


Noć muzeja u Smederevu na dve lokacije - Hit Radio Pozarevac\nU okviru Evropske Noći muzeja u Gradskoj galeriji savremene umetnosti Smederevo, u subotu u 20 časova, biće svečano otvorena izložba I’m Forever Blowing Bubbles, autora Saše Tkačenka.\n“Izložba I’m Forever Blowing Bubbles otvara polje u kome se na indirektan način preispituje pojam i ideal uspeha u savremenom društvu. Galerija, tačnije njena arhitektonska osnova, u vidu platformi, odnosno grafikona (gubitak radnih mesta nasuprot rezultatima i kvotama sportskih mečeva) poslužila je kao poligon za konstruisanje imaginarnih teritorija koje emituju različite informacije. Suprotstavljanjem datih informacija, umetnik kreira određenu vrstu ogledala u kome pojedinac zagledan u različite brojke i statističke podatke, demistifikuje fragilnost sistema i simulakrum savršenog poretka. U isto vreme zastava na koju je apliciran tekst I’m Forever Blowing Bubbles postavljena u prostoru kao napušteni predmet, predstavlja neku vrstu monologa umetnika. Zastava kao simbol moći u ovom slučaju skrajnuta i na podu, mapira pogled sa margine zagledan u idealizovani centar, sa ironično patetičnim otklonom ka objektivnom sagledavanju realnosti.”\nTakođe u okviru Noći muzeja, u 18 časova u Muzeju u Smederevu, biće otvorena izložba Despot Đurađ Branković u delu braće Nastasijević: susret Rudnika i Smedereva, autora mr Snežane Cvetković i Miroslava P. Lazića, viših kustosa smederevskog muzeja. Izložba će biti otvorena do 20. septembra.\nIzložbena postavka je realizovana zahvaljujući pozajmici predmeta iz Legata braće Nastasijević iz Muzeja Rudničko-takovskog kraja u Gornjem Milanovcu, Muzeja pozorišne umetnosti u Beogradu, Muzeja savremene umetnosti u Beogradu, Univerzitetske biblioteke „Svetozar Marković“ u Beogradu i Narodnoj biblioteci u Smederevu. Pokrovitelj izložbe je Grad Smederevo.


IZMENE NA DVE TRAMVAJSKE LINIJE - Beograduživo.rs\nTrenutno ste naHome » IZMENE NA DVE TRAMVAJSKE LINIJE\nIZMENE NA DVE TRAMVAJSKE LINIJE\nBy NR InTeam on\t 22. јуна 2018. Gradski prevoz\nZbog radova na redovnom održavanju tramvajske kontaktne mreže, u Ulici Starine Novaka i Beogradskoj, doći će do izmena na određenim tramvajskim linijama.\nNa delu pomenutih ulica između Bulevara kralja Aleksandra i Ulice 27. marta od subote u 0.30 do ponedeljka, 25. juna, u 3.30, menja se režim rada linija JGP-a.\nTramvaji sa linije 10 će u oba smera, saobraćati trasom: Beogradska – Bulevar kralja Aleksandra – Ruzveltova – Kraljice Marije – 27. marta i dalje redovnom trasom.\nPrivremeno se ukida stajalište „Pravni fakultet” za liniju 10 u Beogradskoj ulici, u smeru ka Ulici 27. marta.\nZbog radova na zameni dotrajalih šina u Topčiderskoj ulici bb (na putnom prelazu preko Topčiderske reke), koje će izvoditi „GSP „Beograd”, od subote u 0.30 do ponedeljka u 3.30 časova takođe će doći do promene režima rada GSP-a.\nU subotu i nedelju tramvaji sa linije 3 celodnevno neće saobraćati, dok će biti uspostavljena autobuska linija 3A koja će saobraćati od Glavne železničke stanice do Kneževca.\nTrasa linije 3A, u oba smera, je sledeća: Glavna železnička stanica – Savska – Bulevar vojvode Mišića – Bulevar patrijarha Pavla – Patrijarha Dimitrija – Oslobodilaca Rakovice – Oslobođenja – Kneževac. Samo u određenim polascima, od 7.40 do 10.20 i od 19.40 do 22.20, vozila sa ove linije će u oba smera svraćati do privremenog terminusa u zoni Železničke stanice „Topčider” u Topčiderskoj ulici.\nVozila sa linije 3A koristiće postojeća stajališta linija javnog gradskog prevoza i novouspostavljena (u visini postojećih tramvajskih stajališta): „Topčiderska pozornica”, „Železnička stanica Topčider”, „Patrijarha Pavla”, „Rasadnik”, „Košutnjak”, „Vareška”, „Rakovica”, „Miška Kranjca” i „Slavka Rodića”, u oba smera.\nPogledajte još: GRADSKI PREVOZ\nPRETHODNA VEST27. BEOGRADSKI LETNJI FESTIVAL – BELEF\nSledeća vest KAKO SE ZAŠTITI OD KOMARACA KOJI MOGU BITI ZARAŽENI VIRUSOM ZAPADNOG NILA?


Samoproklamovani Liberlend okuplja fudbalsku reprezentaciju i želi u FIFA\nBeta 19. decembra 2015. 15:50\nSamoproklamovana državica na granici Srbije i Hrvatske, Liberlend pokušava da sastavi nacionalnu fudbalsku reprezentaciju i udje kao posmatrač u Fifu najkasnije 2018. godine, a prvu prijateljski utakmicu odigrala bi naredne godine s Monakom.\nSamozvani predsednik i otac osnivač Liberlenda, Čeh Vit Jedlička, predstavio je trenera fudbalske reprezentacije Pavela Kosika u petak u Pragu, u isto vreme kada je predstavljao novu vladu svoje državice, javljaju danas češki mediji.\n„Fudbal je jedan od najvažnijih sportova, nastojimo da se u njemu pokažemo. Trener ne spada u političku reprezentaciju zemlje, ali i tako je to za nas važno“, rekao je Jedlička.\nSelektor još nepostojeće fudbalske reprezentacije Kosik kazao je da ima izbor izmedju oko 30 fudbalera od koji su neki bili u juniorskoj reprezentaciji i izrazio uverenje da može da spremi kvalitetan tim.\n„Za niz navijača to će biti mogućnost da se identifikuju s nacionalnim bojama Liberlenda i sa njegovim idejama“, kazao je medijima selektor Kosik.\nLiberlendska fudbalska asocijacija nastojaće, kako je kazao, da do 2018. godine udje u svetsku asocijaciju Fifa.\nJedlička iz češke marginalne stranke bliske bivšem predsedniku Vaclavu Klausu svoju najmanju nezavisnu državu na Balkanu, veličine sedam kvadratnih kilometara, navodno na ničijoj zemlji, koju neće ni Srbija ni Hrvatska, a u stvari na spornoj teritoriji, proglasio je proletos.\n„Cilj osnivača nove države jeste da stvore društvo u kome mogu da prosperiraju pošteni ljudi, a da im država ne zagorčava život nepotrebnim zabranama i porezima. Jedan od razloga za osnivanje Liberlenda je sve veći uticaj interesnih grupa na funkcionisanje država i sve gori uslovi za život ljudi. Osnivače inspirišu Monako, Lihtenštajn ili Hongkong“, navedeno je na zvaničnom sajtu državice.


Julija Skripalj - Blic Online\nNik Bejli, detektiv poručnik, otrovan je nervnim agensom "novičok" istog dana kada i bivši ruski špijun Sergej Skripalj i njegova ćerka Julija. Za Bi-Bi-Sijev program "Panorama" prvi put je ispričao kako ga je taj incident ostavio bez krova nad glavom i sve što je njegova porodica imala.\nMetropolska policija u Londonu ubeđena je da Aleksandar Petrov i Ruslan Boširov, koji su osumnjičeni za trovanje Sergeja i Julije Skripalj u martu u Solsberiju, koriste pseudonime, izjavio je izvor iz policije.\nRuski predsednik Vladimir Putin snosi krajnju odgovornost za napad nervnim agensom "novičok" na bivšeg ruskog obaveštajca Sergeja Skripalja i njegovu ćerku Juliju u martu ove godine, izjavio je britanski ministar bezbednosti Ben Valas.\nViktorija Skripalj tvrdi da je razgovarala telefonom sa svojom rođakom Julijom Skripalj, koja joj je rekla da je dobro, a da će se njen otac, bivši dvostruki agent Sergej Skripalj javiti kada se oporavi od traheostomije.\nPoznati britanski političar, bivši ambasador Londona u Uzbekistanu Kreg Marej smatra da je "slučaj Skripalj" - najluđa teorija zavere protiv Rusije. On je tačku po tačku pobio sve zaključke britanskih vlasti o incidentu u Solsberiju.\nSCENARIO SKRIPALJ? Dvoje Britanaca u kritičnom stanju zbog trovanja NEPOZNATOM SUPSTANCOM\nDve osobe prebačene su u bolnicu i lekari se bore za njihov život nakon što su bili izloženi nepoznatoj supstanci u engleskom gradu Ejmsberiju, u oblasti Viltšir. Policija je blokirala nekoliko lokacija kao meru predostrožnosti, iako još nije potvrđeno da li je počinjeno krivično delo.\nLekari koji su lečili bivšeg špijuna Sergeja Skripalja i njegovu kćerku od trovanja nervnim agensom "novičok", izjavili su da ne znaju kakvo će biti njihovo zdravlje u budućnosti.\nRuska Ambasada u Velikoj Britaniji saopštila je danas da je vreme da se London izvini Rusiji zbog optužbi u vezi sa trovanjem Sergeja i Julije Skripalj, jer nisu pružili nijedan dokaz da potkrepe svoje tvrdnje.\n"MOŽDA JE NATERANA" Peskov: Izjave Julije Skripalj treba proveriti\nIzjave Julije Skripalj treba proveriti, kako bi se uverili da ih je rekla dobrovoljno, izjavio je danas portparol ruskog predsedništva Dmitrij Peskov.\nĆerka kontrašpijuna Sergeja Skripalja, Julija Skripalj, koja je preživela napad nervnim agensom za koji Velika Britanija optužuje Rusiju, što Moskva kategorički odbacuje, uprkos svemu nada se da će se jednog dana vratiti kući, u Rusiju.\nRuski naučnik Vladimir Uglev, koji je pomogao da se razvije nervni agens "novičok" za Sovjetski Savez kazao je da je cilj programa bio da se proizvede mnogo moćnija supstanca od nervnog agensa VX, čak i do 10 puta.\nZAHTEV RUSIJE London treba da DOKAŽE da Skripaljevi nisu taoci\nRusko Ministarstvo spoljnih poslova saopštilo je da Velika Britanija treba da dokaže da ne drži bivšeg dvostrukog ruskog agenta Sergeja Skripalja i njegovu kćerku Juliju kao taoce.\nBolnica u engleskom gradu Solzberiju, u kojoj se leči otrovani bivši kontrašpijun Sergej Skripalj, optužila je danas rusku televizijsku ekipu za "užasno ponašanje", jer je, kako tvrdi bolničko rukovdstvo, krišom ušla u tu ustanovu tokom noći.\nĆerka bivšeg dvostrukog špijuna Sergeja Skriplja, Julija Skripalj, koja je prošlog meseca sa ocem otrovana nervnim agensom u Velikoj Britaniji, odbila je pomoća ambasade Rusije. Kako prenosi Bi-Bi-Si, ona je rekla da je Sergej i dalje ozbiljno bolestan.\nJulija Skripalj, koja otuštena iz bolnice u britanskom gradu Solsberiju nakon trovanja hemijskim agensom, prebačena je u drugu bolnicu na teritoriji vojne baze i oporavlja se pod oružanom zaštitom, piše list "San", ne navodeći izvore.\nOPORAVILA SE Julija Skripalj izašla iz bolnice\nJulija Skripalj, koja je sa svojim ocem Sergejem, bivšim ruskim špijunom, otrovana nervnim agensom u Britaniji prošlog meseca, izaći će danas iz bolnice, javio je "Skaj njuz".\nZaharova: Zašto su kremirani Skripaljevi LJUBIMCI?\nPortparolka ruskog Ministarstva spoljnih poslova Marija Zaharova upitala je danas zašto su britanski zvaničnici kremirali kućne ljubimce pronađene u kući bivšeg spijuna Sergeja Skripalja.\nBritanska ambasadorka pri Ujedinjenim nacijama Karen Pirs rekla je danas da je ruski zahtev za pristup ćerki bivšeg dvostrukog agenta Sergeja Skripalja, Juliji, prosleđen njoj i da čekaju njen odgovor.\nSkripaljeva nećaka uverena da je razgovarala sa Julijom\nNećaka bivšeg duplog agenta Sergeja Skripalja, Viktorija, uverena je da je razgovarala sa Julijom Skripalj putem telefona.


Ukoliko postoji neko pitanje na koje nemate odgovor, a ne možete da ga formulišete, pokušajte na ovoj strani. Tu se nalaze pitanja i odgovori koji su najviše zastupljeni kod ovakvog načina kupovine. Ukoliko Vaše pitanje nije među njima, slobodno nas možete kontaktirati na info@pcpractic.rs.\nU korpi će Vam biti jasno naznačeno iznos za isporuku, koji je odvojen od cene proizvoda. Ukupnu cenu isporuke će te dobiti nakon odabira željenog artikla kao i mesta isporuke.\nE-mail adresu možete promeniti nakon logovanja na sajt u opciji "Moj nalog". Takođe nam možete poslati nove informacije na info@pcpractic.rs i mi ćemo ih korigovati za Vas.


Blog Open - najnovije vesti - Naslovi.net\nBlog Open - vesti\n+ Dodaj 'Blog Open' kao novi prozor na naslovnoj stranici\nRTV petak, 10. mart 2017.\nNOVI SAD - Na Novosadskom sajmu u toku je trodnevna konferencija Blog Open. Na panel disuikusiji,, Blogovi i digitalno društvo" raspravljalo se o tome šta blogerska zajednica može da uradi na digitalizaciji društva, a šta država mora da preduzme.\nIskustva i probleme razmenili su predstavnici internet bisnisa i ministarka državne uprave i lokalne samouprave Ana Brnabić. Oni koji se bave internet biznisom kažu da im je u poslovanju, između ostalog, najveći problem... »\nBlic ponedeljak, 13. februar 2017.\nDan ranije, 9. marta u Kongresnom centru će početi konferencija BlogOpen, koja obeležava 10. rođendan. U tri dana konferencije, publika će pratiti studije slučajeva najuspešnijih blogova i blogera, imati priliku da sazna sve o... »\nBlog uživo, video: Vengeru četiri meč suspenzije\nKurir petak, 27. januar 2017.\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. 23:03 - Čaušić za bod Osasuni protiv Malage Fudbaleri Osasune i Malage odigrali su večeras 1:1 u prvoj utakmici 20. kola španske... »\nBlog uživo, video: Subotić na pozajmici u Kelnu do kraja sezone\nKurir četvrtak, 26. januar 2017.\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. 23:45 - Francuska prvi finalista Svetskog prvenstva Rukometna reprezentacija Francuske plasirala se u finale Svetskog prvenstva čiji je... »\nBlog uživo, video: Sautempton opet pobedio Liverpul i plasirao se u finale Liga kupa\nKurir sreda, 25. januar 2017.\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. 23:16 - Sautempton opet pobedio Liverpul i plasirao se u finale Liga kupa Fudbaleri Sautemptona pobedili su Liverpul i u revanšu... »\nBlog uživo, video: Slovenija, Hrvatska, Norveška i Francuska u polufinalu SP\nKurir utorak, 24. januar 2017.\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. 22:21 - Slovenija, Hrvatska, Norveška i Francuska u polufinalu SP Rukometaši Hrvatske, Slovenije, Norveške i domaćina i branioca titule... »\nKurir ponedeljak, 23. januar 2017.\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. 22:11 - Tunis siguran protiv Zimbabvea za četvrtfinale KAN Fudbalska reprezentacija Tunisa plasirala se večeras u četvrtfinale Kupa... »\nBlog uživo, video: Srpski Fener samleo pao\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. 23:15 - Senegal u četvrtfinalu KAN, Tunis bolji od Alžira Fudbaleri Senegala plasirali su se u četvrtfinale Kupa afričkih nacija u... »\nSvi su ubeđeni da se Jelena i Ana ne podnose, a onda je Jankovićeva sve objasnila u dve rečenice!\nTelegraf četvrtak, 19. januar 2017.\nNaša najbolja teniserka opisala je svoj odnos sa doskorašnjom koleginicom\nSrpska teniserka, jedina na Australijan openu, Jelena Janković pisala je blog za “Sport klub” u kome je između ostalog objasnila svoj odnos sa Anom Ivanović. Godinama se pričalo da su njih dve u lošim odnosima, da se ne podnose,... »\nBlog uživo, video: Depaj iz Mančestera u Lion za 25 miliona evra\nBEOGRAD - Dobrodošli na Kurir sport! Pratite najnovije vesti iz sveta sporta na jednom mestu. Preokret Kameruna, remi Gabona i Burkine Faso Fudbaleri Kameruna pobedili su večeras u Librevilu selekciju Gvineje Bisao sa 2:1 u... »\n'Delfinima' dovoljna prva deonica za overu četvrtfinala\nB92 pre 56 minuta još 13 povezanih\nVučić: UNMIK garant statusne neutralnosti\nVečernje novosti pre 3 sata još 12 povezanih\nRTV pre 1 sat još 9 povezanih\nUsvajanje deklaracije naišlo na osudu EU ili čeka izbore u BiH\nNUNS osudio pretnju funkcionera novinaru JUGpresa


Mesi želi da napusti Barsu? (VIDEO) - Fudbal, Top News, Transferi\nMesi želi da napusti Barsu? (VIDEO)\nAleksandar Milosavljević 15.03.2014., 11:07\nFudbalski menadžer poznat po svojim senzacionalističkim vestima, Fransoa Galjardo, gostujući na jednoj španskoj televiziji izneo je tvrdnju da će Leo Mesi po okonačnju ove sezone napustiti Barselonu i da će se preseliti u Pari Sen Žermen.\nGaljardo tvrdi da je Argentinac razočaran u rukovodstvo Barselone i da se već sreo sa Naserom Al Kelafijem, vlasnikom Pari Sen Žermena, koji mu je navodno ponudio godišnju platu od neverovatnih 30 miliona evra.\nU celoj priči glavnu reč će imati katalonski klub koji se neće tako lako odreći svog najboljeg igrača i ukoliko zbog Mesijeve želje da promeni sredinu bude primoran da ga proda to neće uraditi za malu sumu novca.\nBarselonaFransoa GaljardoLeo MesiPari Sen Žermen\nPrethodna vest Navaro ušao u istoriju Evrolige (VIDEO)\nSledeća vest Zvezdi i Partizanu isplaćene nagrade\nNavaro ušao u istoriju Evrolige (VIDEO)\nZvezdi i Partizanu isplaćene nagrade


Portal Sarajevo-RS.com - Deseti dan protesta u Srbiji\nDeseti dan protesta u Srbiji\nsreda, 12 april 2017 22:04\nOmladina, penzioneri, đaci i drugi građani Srbije, nezadovoljni rezultatom predsjedničkih izbora u Srbiji, već deseti dan su protestovali u gradovima širom zemlje.\nU Beogradu su se okupili ispred Doma Narodne skupštine i krenuli u šetnju preko Terazija ka Trgu Republike i Makedonskoj ulici, pišu srpski mediji.\nNosili su transparente ''Protiv terora vlasti'', ''Dvadesete gazim, pos'o ne nalazim'', ''Mi smo klinci koji su se samoorganizovali tokom poplava'', ''Mi nismo huligani, mi smo vaša deca'', ''Niko ne sme biti gladan i bez doma'', ''NATO, napolje iz Srbije'' i druge.\nBeogradski mediji pišu da su ispred glavne kolone išli ljudi sa dobošima i transparentom ''Dole diktatura''. Tokom protestne šetnje zastajali su ispred redakcija listova ''Informer'' i ''Politika'', kao i ispred zgrade ''RTS'', gdje su zviždali.\nTakođe, oni su ispred zgrade javnog RTV servisa Srbije pjevali pjesmu iz serije ''Bolji život''. Prolazeći kraj stambenih zgrada uzvikivali su ''Izlazite napolje'', pozivajući građane da im se pridruže.\nCentralne gradske ulice su bile zatvorene za saobraćaj, a protest je i danas protekao bez incidenata. Osim u Beogradu, protesti se održavaju i u Nišu i Novom Sadu.\nViše iz ove kategorije « Završen osmi dan protesta u Srbiji Vučić: Neka protesti traju što duže »


„Adrija tur“ diže region na noge: Đokovićev egzibicioni turnir glavna teniska atrakcija na Balkanu - PRess Serbia | PR PRess team\nNovak Đoković je posle dva i po meseca napustio jug Španije i vratio se u prestonicu naše države, gde je poslednji put boravio posle osvojenog Australijan opena u februaru tekuće godine.\nOvog puta, povod za dolazak nije proslava još jednog slema, već pripreme za regionalni turnir Adrija tur, koji će narednog meseca okupirati ljubitelje belog sporta na celom Balkanu.\nTurnir će po prirodi biti egzibicionog karaktera, međutim, sve u regionu sigurno prolaze trnci kada čuju imena koja okuplja Đoković. Zasad su sigurni Dominik Tim, Grigor Dimitrov i Viktor Troicki, a moguće je da Novak čuva još nekog keca u rukavu kada su u pitanju imena iz samog vrha svetskog tenisa.\nPrva stanica na putu Adrija tura biće Beograd (13. i 14. jun), koji slobodno može da se nazove teniskom prestonicom Evrope ako se uzme u obzir nivo turnira kojima će biti domaćin (TSS Tur, Šampionat istočne Evrope). Posle toga sledi Zadar(20. i 21. jun), gde sa nestrpljenjem očekuju dolazak Novaka i družine, a najavljen je dolazak novih kandidata.\n– Obećao sam Novaku da ću igrati u Zadru – rekao je Marin Čilić za “Sportske novosti”, koje su Adrija tur najavili kao “megaspektakl”.\nI Borna Ćorić je istakao želju da zaigra, tako da se selidbom na Zapad očekuju i dodatna pojačanja.\nHrvatsku će sedam dana kasnije zameniti Crna Gora (27. i 28. jun), međutim, tu je i najveća nepoznanica budući da se i dalje ne zna u kojem tačno gradu će se igrati. Stidljivo se provlači ime Miloša Raonića, koji bi prvi put mogao da zaigra u zemlji u kojoj je rođen, međutim zvaničnih informacija još nema.\nZatim je na redu Banjaluka (3. i 4. jul) koja zasigurno sa nestrpljenjem iščekuje najveći teniski spektakl u svojoj istoriji. Tu se, inače, svake godine održava i ATP čelendžer pod nazivom Srpska open, ali to ne može da se poredi sa dolaskom vrhunskih asova poput Đokovića, Tima… Novaku ovo neće biti prvi put da igra u Banjaluci, budući da su on i Troicki 2009. igrali, takođe, egzibicioni meč pred više od 4.000 gledalaca u dvorani “Borik”.\nŠlag na tortu Adrija tura biće egzibicioni meč Đokovića i Damira Džumhura, tenisera iz BiH koji je u subotu slavio na SK soker kupu održanom na Kalemegdanu.\nŠto se tiče samih propozicija turnira, u pitanju je sistem “raund robin”, gde će igrati svako sa svakim u grupama od po četiri igrača. S obzirom na to da se igra vikendom, teniseri će igrati dva meča subotom, jedan nedeljom, a najbolja dvojica će igrati u finalu.\nTagovi„Adrija tur“ beograd Novak Đoković teniski turnir viktor troicki


Reprezentacija u San Dijegu - Sport - Dnevni list Danas\nPočetna » Sport » Reprezentacija u San Dijegu\nReprezentacija u San Dijegu\nPosle skoro 20 sati puta, reprezentacija Srbije, koju čine fudbaleri iz Superlige, stigla je u San Dijego, gde je u nedelju od 22 sata po našem vremenu očekuje prijateljski meč sa SAD.\nZbog velike vremenske razlike od devet časova, kao i razlike u temperaturi u odnosu na beogradski minus, izabranici selektora Slavoljuba Muslina neće imati mnogo vremena za aklimatizaciju i prilagođavanje novim uslovima.\nSutra od 11 sati po lokalnom vremenu fudbaleri će imati trening koji će Muslinu poslužiti da taktički postavi stvari na svoje mesto i da izabere starnu postavu.\nImamo pravo na šest izmena, tako da će praktično svi igrači dobiti priliku. Ovde ćemo, zbog prijatnog vremena, imati dobre uslove za trening. Meč sa SAD mnogo će značiti fudbalerima iz naše lige kako bi osetili međunarodnu scenu i stekli neprocenjivo iskustvo, rekao je Muslin.\nFudbalska reprezentacija SrbijeKvalifikacije


23. Jul 2000 16:52 (GMT+01:00)\nLideri evropskih zemalja poručili sa Samita G8 u Japanu\nSvet ne sme priznati rezultate izbora\nRusija više ne igra na "slovensku kartu". "Ustavne promene diskriminišu Crnu Goru", poručili Šreder i Amato\nOKINAVA (Beta - Rojters) - Lideri evropskih zemalja na samitu Grupe osam u Japanu upozorili su da međunarodna zajednica ne sme priznati rezultate bilo kakvih izbora koje predsednik SRJ Slobodan Milošević raspiše na osnovu nedavno usvojenih ustavnih promena.\n23. Jul 2000 17:23 (GMT+01:00)\nDrašković pozdravio odluku G8\nBEOGRAD (Beta) - Predsednik SPO-a, Vuk Drašković, pozdravio je odluku G8 da ne priznaju nijedne izbore u SRJ koji bi bili raspisani na osnovu ustavnih promena usvojenih bez učešća legitimnih predstavnika Crne Gore.\nDrašković je ocenio da je svet, poučen desetogodišnjim iskustvom, "shvatio da kriminalna promena Ustava ne može biti unutrašnje pitanje režima u Jugoslaviji".\n23. Jul 2000 16:05 (GMT+01:00)\nPrivredni sud i njegova predsednica Milena Arežina protiv "ABC produkta"\nVaskrsenje mrtvaca, ubijanje pravde\nGotovo neverovatna serija presuda zasnovanih na ignorisanju činjenica, manipulisanju zakonima i zloupotrebom položaja, a sve da bi se poništila jedna legitimna poslovna integracija, nanela šteta privatnim ulagačima i tobože "zaštitila društvena imovina"


STIGLA I ZVANIČNA POTVRDA: Superfinale "Zvezda Granda" treba biti održano 13.07. u Sarajevu\nOBN TV i Grand produkcija su odlučili da domaćin SUPERFINALA "Zvezda Granda" ove godine bude Sarajevu, a show treba biti održan u dvorani ZETRA!\nNakon deset mjeseci takmičenja, jedan od trinaest najboljih treba ponijeti statuu pobjednika desete sezone "Zvezda Granda",a prvi put superfinale treba biti održano u glavnom gradu Bosne i Hercegovine.\nKao što je Saša Popović nedavno i obećao na koncertu Marije Šerifović, superfinale najgledanijeg muzičkog showa treba biti održano u sarajevskoj "Zetri" 13.07. ove godine, sa direktnim prijenosom na OBN TV!\nOčekuje se kako će spektakularnoj završnici ove sezone prisustvovati brojni pjevači, a više detalja o superfinalu I prodaji ulaznica za događaj godine gledaoci bi trebali moći saznati u programu OBN TV - navode iz ove televizijske kuće.\nInače, ove subote, iako je ranije najavljeno, nije planirano emitovanje baraža. Baraž se treba održati 5. jula sa početkom od 21h na OBN TV, i tada se treba odabrati troje takmičara koji bi se pridružili superfinalistima koje je odabrao žiri.


Marko Ukropina - prvi Trebinjac koji je osvojio Monblan\nTREBINJE - Trebinjski planinar Marko Ukropina (26) sa dvojicom kolega iz Pala, Mladenom Lukićem i Vukom Sokovićem, krajem juna pohodio je Alpe, a na najviši vrh Evrope, Monblan, stigao je na Vidovdan, tačno u podne, i tu razvio zastavu Republike Srpske.\nAlpinisti iz Srpske na vrhu Alpa\nOn je prvi član trebinjskog planinarskog društva „Vučji zub“ koji se popeo na 4.810 metara visok Monblan. Marko kaže da je sve prošlo u najboljem redu i bez povreda, iako je bio veoma kritičnih deonica i za iskusnije alpiniste. Ponosan je što su se za svega 52 sata popeli iz Šamonija, čija je nadmorska visina oko hiljadu metara, na sam krov Evrope.\n- Jedna od najnezgodnijih deonica je „kuloar smrti“, gde se na dužini od sedamdesetak metara stalno odranja kamenje. Ta deonica se mora što brže proći, jer ukoliko vas povredi kamen, to je veliki problem i za vas i za celu ekspediciju. Kad se prođe ova deonica, nailazi se na novi greben, gde su stalni odroni, a završni uspon, takozvani nož, greben je širok svega 40 centimetara, koji se izdiže iznad ambisa od nekoliko hiljada metara - objašnjava Marko.\nOn kaže da ni u jednom trenutku nije osetio paniku, ali da mu je, iako je fizički bio maksimalno spreman, pri kraju problem bio redak vazduh na velikoj nadmorskoj visini.\n- Mi iz Hercegovine nismo navikli ni na sneg, a kamoli na tako redak vazduh. Zimus sam sa članovima svog društva „Vučji zub“ bio na Prokletijama, Magliću i okolnim planinama kako bih se navikao na vazduh, sneg, visine. Bez obzira na fizičku i psihičku spremnost, nikada ne znaš do koje se visine možeš popeti i kada ćeš osetiti tegobu. Već kod nadmorske visine od 4.000 metara osetio sam da mi se organizam buni.\nMarko Ukropina u pohodu na vrh\nKaže da je ekspediciju poslužilo vreme i da je sunce tako jako peklo da su Vuk i on zaradili i opekotine po licu. - Kad smo krenuli ka vrhu Monblana, bila je mećava, duvao je vetar i oduvao mi je kapu koja je upala u neki glečer. Na vrhu nas je dočekalo tako jako sunce da i danas imam tragove opekotina po licu, priča Marko.


Fon der Lajen: Osim stručnjaka su u početku svi potcenili opasnost od novog koronavirusa | Izbor iz sadržaja na srpskom - Vajdaság MA :: Délvidéki hírportál\nFon der Lajen: Osim stručnjaka su u početku svi potcenili opasnost od novog koronavirusa\n2020. március 18. [19:33]\nOsim stručnjaka su u početku svi potcenili opasnost od novog tipa koronavirusa (SARS-CoV-2), ali donosioci odluka sada već znaju da je težište svetske zaraze premešteno u Evropu – izjavila je u intervjuu jednom nemačkom listu predsednica Evropske komisije Ursula fon der Lajen.\nU intervjuu objavljenom na portalu lista Bild Ursula fon der Lajen je naglasila važnost 30-dnevne zabrane putovanja u celu Evropsku uniju, jer treba sprečiti da oni koji dolaze izvana svojim eventualnim bolestima dalje pogoršaju položaj i inače preopterećenog zdravstva.\nPošto je, međutim, trenutno Evropa centar svetske zaraze koronavirusom koja je počela u Kini, zabrana ulaska je važna i zato što bi ljudi koji dođu i eventualno se zaraze, a potom ponovo otputuju, bili opasnost po ceo svet.\nMere bezbednosti koje su ovih dana uvedene bi se pre dve nedelje još činile „drastičnima i preteranima“, jer osim stručnjaka niko nije umeo pravilno proceniti opasnost, ali „sada smo već shvatili da su potrebne“.\nMere su veoma stroge, ali mislim da stanovništvo dobro sarađuje“ – izjavila je Ursula fon der Lajen. Rekla je da će verovatno sve više zemalja uvoditi zabranu kretanja. Zemlje „u istom ritmu, sa razlikom od dva-tri dana“ uvode sve strože mere bezbednosti.\nU vezi toga da je francuski predsednik Emanuel Makron borbu za usporavanje širenja zaraze nazvao ratom, Fon der Lajen je izjavila da ona taj izraz doduše ne bi koristila, ali shvata motive francuskog predsednika. Koronavirus je „tajanstveni protivnik, nevidljiv, nema boju, ukus, ali vidimo da se širi neverovatnom brzinom, i ne znamo kakvom snagom se obrušava na pojedince“ – rekla je demohrišćanska političarka i dodala: dok deo zaraženih uopšte ne pokazuje simptome, drugi u kratkom roku umiru od virusa Covid-19.\nGovoreći o paničnoj kupovini, ona je naglasila da shvata prve reakcije ljudi, ali smatra da bi se posle emotivnih odluka trebalo osloniti na zdrav razum. Snabdevanje stanovništva je obezbeđeno, pa je potrebno kupovati sa one namirnice koje zaista trebaju – rekla je Ursula fon der Lajen. (MTI)


On je dobio je poverenje UO Rukometnog saveza Srbije da u narednom periodu radi sa najboljim srpskim rukometašicama.\n- Bio sam počastvovan pozivom Rukometnog saveza Srbije. Posle toliko godina bila je teška odluka okončati mandat u selekciji Slovenije. Slovenačka reprezentacija dugo nije bila na velikoj sceni. Poslednje EP je odigrala 2010, a na Svetskom prvenstvu se nije pojavila 12 godina. Napravili smo kontinuitet nastupa na velikim takmičenjima i jedan veliki iskorak u poslednjih pet godina. Mislim da je došlo vreme za promenu, za neku novu energiju, koja je potrebna i meni i igračicama. Prevagnuli su razlozi da prihvatim ponudu Srbije. Verujem da posvećeni, u zajedničkom radu stručnog štaba i igračica, možemo da napravimo neki veliki rezultat - kaže Bregar.\nBregar jako dobro poznaje srpske rukometašice i od naredne sezone će sarađivati sa njih pet u ljubljanskom Krimu (pored Jovane Risović koja je deo tima, u Ljubljanu dolaze Andrea Lekić, Dragana Cvijić, Katarina Krpež Šlezak i Sanja Radosavljević).\n- Jako poštujem celokupan srpski sport i sve što ste napravili kao sportska nacija. U rukometu uvek ima igrača i igračica, uvek iskoči neko nov. Siguran sam da sa ozbiljnim radom, a verujem da je tako bilo i do sada, možemo da dignemo reprezentaciju na još jedan viši nivo. Što se tiče reprezentativki koje dolaze u Krim, tražili smo devojke koje imaju karakter i već neku povezanost sa Krimom u prošlosti. Andrea, Cvija i Katarina se vraćaju u klub gde su već igrale. Pratim Sanju već duže vreme, sviđa mi se kao igrač i drago mi je da ćemo sarađivati. Jovana Risović ima TOP sezonu i zadovoljan sam što će ostati u Krimu i naredne sezone.\nNaše devejke očekuju mečevi sa Slovačkom u baražu za Svetsko prvenstvo 2021. godine, koje igraju u Šalji (17. aprila) i u Beogradu (21. april).\n- Imaćemo par dana za trening pred prvu utakmicu. Krećemo sa analizom protivnika. Razgovarao sam sa više-manje svim igračicama i drago mi je da vidim energiju, želju i motiv da igraju za nacionalni tim. Znam da je ekipa malo starija, ali igračice ne delim na mlađe i starije. Podmlađivanje će doći prirodnim procesom. Želim na početku da pozovem sve, jer igračice delim, pre svega, na kvalitetne i manje kvalitetne. Stvari u rukometu se menjaju, karijere su sve duže, tako da se igrači od 30 godina više i ne smatraju starim. Najvažnije je da postoji želja da se igra za reprezentaciju - jasan je Bregar.\nVIDEO: Amerika videla NAJBOLJE od Bogdana Bogdanovića


NUNS: Cenzura uživo na RTS-u i Pinku - Far\nNezavisno udruženje novinara Srbije (NUNS) izrazilo je zabrinutost zbog cenzure i autocenzure u medijima koja je pogubna za slobodu javnog informisanja i uputilo kritiku „Radio-televiziji Srbije“ i „TV Pink“, čiji su reporteri na istovetan način uskratili sagovorniku pravo da ukaže na temu koja je nesumnjivo od javnog interesa.\nNaime, reporterka „TV Pink“ je jutros u razgovoru sa Urošem Markovićem iz beogradskog Sportskog centra “Milan Gale Muškatirović” dva puta prekinula sagovornika kada je pokušao da nešto kaže povodom namere zamenika gradonačelnika Gorana Vesića da “otme Sportski centar”, naveo je NUNS u saopštenju.\nKako se dodaje ista scena dogodila se takođe kada je sa Markovićem razgovarala reporterka Javnog medijskog servisa RTS koja ga je prekinula čim je pomenuo Vesića.\nNUNS je naveo da se u medijima danima spekuliše o nameri vlasti Beograda da od gradske opštine Stari grad kao osnivača preuzmu upravljanje Sportskim centrom “Milan Gale Muškatirović”, te da je reč o pravu javnosti da bude potpuno informisana o temi koja jeste u interesu građana.\nNastavak „Necenzurisanih laži“ drugim sredstvima: „Istraživači“ dokazuju tvrdnje vlasti, RTS i režimski mediji promovišu Održana konferencija “Sloboda medija i bezbednost novinara na Zapadnom Balkanu” – Novinarstvo bez zaštite NUNS: Trend ugrožavanja novinarskih sloboda NUNS odbacio optužbe Vučićeve savetnice\nAutocenzuraBeogradCenzuraMilan Gale MuškatirovićNUNSPinkRTSVlasti\nFoto dana: Letnja ispaša


Reno otvorio prvu fabriku u Kini\nFrancuski proizvođač automobila Reno otvorio je danas svoju prvu fabriku u Kini, vrednu 1,2 milijarde dolara, u okviru nastojanja da iskoristi benefite najvećeg svetskog tržišta automobila.\nIzgradnja Renoove fabrike u gradu Vuhan, automobilskom centru kineske pokrajine Hubej, odvijala se u saradnji sa kineskom automobilskom kompanijom Dongfeng, a planiran je početni proizvodni kapacitet od 150.000 vozila godišnje, prenosi agencija Frans pres.\nUkupna prodaja automobila u Kini je prošle godine porasla po najnižoj stopi u poslednje tri godine, pošto su usporavanje kineske privrede i kriza na berzama „nagrizli“ tražnju.\n„Međutim, Kina ostaje ključni pokretač rasta globalne automobilske industrije“, izjavio je generalni direktor Renoa, Karlos Gon, na ceremoniji otvaranja fabrike, i dodao da je ova fabrika samo „prvi veći korak“ u razvoju zajedničkog preduzeća Dongfenga i Renoa.\nReno je prošle godine prodao skromnih 15.850 autmobila u Kini, za 50 odsto manje nego u 2014. godini, zbog čega je njegov tržišni udeo pao na ispod 0,1 odsto.\nGon, pak, tvrdi da je Kina „ključni deo strateškog plana Renoa“, čiji je cilj udeo na tržištu od 3,5 odsto.\nReno i Dongfeng su, kako navodi Frans pres, investirali u fabriku 1,2 milijarde dolara, koja je donela otvaranje 2.000 novih radnih mesta.


5. Srednjeevropska konferencija o biomasi 2017 18. - 20. januar 2017 , Grac, Austrija - novosti - Austrija u Bosni i Hercegovini - www.advantageaustria.org\nPreko 1100 zastupnika preduzeća i udruženja iz čitavog svijeta okupiće se i 2017. godine na vodećoj srednjeevropskoj manifestaciji o bioenergiji u Gracu.\nSrednjeevropska konferencija o biomasi se održava redovno svake tri godine. Pri tome je jedna od vodećih manifestacija ove branše na svijetu, a zauzima mjerodavno mjesto kao manifestacija iz oblasti bioenergije i biomase u Centralnoj Evropi.\nTežišta manifestacije su na sljedećim oblastima:\nMreže i hibridni sistemi na bazi modernih sistema za sagorijevanje biomasa kao i sagorijevanja sa smanjenom količinom emisije štetnih gasova\nGrijanje i električna energija iz biomase\nPosebno treba istaći da će 18. januara 2017. - svjetskog Dana bioenergije - Vanjskotrgovinska organizacija Privredne komore Austrije - ADVANTAGE AUSTRIA organizovati poslovni panel o izvoznim potencijalima u određenim državama.\nprethodna novostBauZ! 2017 – Bečki kongres o održivoj gradnjisljedeća novostThe Future of Building – Stručna konferencija I matchmaking event:…\nProgram (na nemačkom) [pdf, 7,632.7 kb]\nProgram (na engleskom) [pdf, 7,389.4 kb]\n5. Srednjeevropska konferencija o biomasi


Osude napada u Briselu, francuski premijer poručuje: Evropa je u ratu\nIzvor: RTS, 22.Mar.2016, 13:24\nPosle tri teroristička napada u Briselu, na aerodromu i na stanici metroa, stižu saučešća iz evropskih zemalja, koje su zabrinute zbog novih bezbednosnih pretnji. Premijer Srbije uputio je izraze najdubljeg saučešća, u svoje ime i ime Vlade Srbije. Evropski zvaničnici i predsednik Rusije Vladimir Putin osudili su napade u Briselu i ponudili pomoć Belgiji. >> Pročitaj celu vest na sajtu RTS <<\nJutrošnje napade na aerodromu i metro stanici u Briselu evropski zvaničnici ocenili su kao "terorističke akte", a visoka predstavnica EU za spoljnu politiku i bezbednost Federika Mogerini istakla je da je ovo tužan dan za Evropu, preneo je AFP.\nPogođena stravičnim napadima, Mogerinijeva je u suzama prekinula zajedničku konferenciju za novinare sa jordanskim ministrom spoljnih poslova Naserom Judehom. Izvinila se Judehu, zagrlila ga, nakon čega su zajedno napustili konferenciju za medije, prenosi AP.\nPredsednik Evropskog saveta Donald Tusk nazvao je napade u Briselu "terorističkim aktom".\n"Ja sam zapanjen jutrošnjim eksplozijama na aerodromu Zavantem i u Evropskoj četvrti u Briselu, koje su izazvale nekoliko nevinih žrtava i povredile mnoge druge", saopštio je Tusk.\nPrema njegovim rečima, ovo je još jedan dokaz na šta su sve teroristi spremni u mržnji i nasilju.\n"Teror je pogodio srce Evrope. Moje misli su sa žrtvama i njihovim voljenima. Ostanimo snažni, neustrašivi i verni našim vrednostima", poručio je evropski komesar za proširenje Johanes Han na svom Tviter nalogu.\nEvropska unija koristiće sva neohodna sredstva u borbi protiv terorizma, navodi se u zajedničkom saopštenju lidera 28 zemalja članica EU nakon terorističkih napada u Briselu.\n"Samo naša odlučnost može zaštiti evropske vrednosti i toleranciju od napada netolerantnih", navodi se u zajedničkom saopštenju bez detalja o merama koje će EU preduzeti.\nNemačka kancelarka Angela Merkel poručila je da će Nemačka raditi sa Belgijom kako bi bili pronađeni i kažnjeni izvršioci terorističkih napada u Briselu.\nOna je dodala da će se nemačka vlada sastati sutra kako bi razmotrila eventualne posledice tih napada po Nemačku.\nGeneralni sekretar Saveta Evrope Tjorborn Jagland izjavio je da je šokiran vestima o terorističkim napadima u Briselu.\n"Ovo je još jedan napad na evropske vrednosti, jasno je da je reč o terorističkim napadima u kojima je poginulo mnogo ljudi. Naše misli su s porodicama žrtava, belgijskim narodom i belgijskim vlastima", rekao je Jagland na konferenciji za štampu u Savetu Evrope.\nGeneralni sekretar SE naglasio je da Evropa mora da se drži zajedno i da nastavi odlučnu borbu protiv terorizma, poštujući ljudska prava.\n"Ratni čin koji zahteva mobilizaciju"\nFrancuski premijer Manuel Vals poručio je da je Evropa u ratu i da je potrebna mobilizacija, javio je Liberasion.\nVals je ocenio da je opasnost danas još veća nego što je bila pre napada u Parizu novembra 2015.\n"Evropa je u ratu već nekoliko meseci", rekao je Vals francuskim medijima, dodavši da su i eksplozije koje su jutros uzdrmale Brisel "ratni čin pred kojim se treba mobilisati".\nUveren je da će francuska vlada i snage bezbednosti i dalje biti krajnje budni, mobilisani i odlučni pred terorizmom. Takođe je izrazio solidarnost i saosećanje sa belgijskim narodom.\nFrancuski predsednik Fransoa Oland izjavio je da je "cela Evropa napadnuta".\n"Napadima u Briselu, pogođena je cela Evropa", naveo je Oland u saopštenju.\nFrancuski predsednik je pozvao "celu Evropu da preduzme krucijalne mere kako bi se suočili sa ozbiljnim rizicima", prenosi AFP.\nAmerički predsednik Barak Obama osudio je iz Havane napade u Briselu i rekao da će SAD učiniti sve da pomognu belgijskim vlastima da pronađu odgovorne.\n"Učinićemo sve što je potrebno da podržimo našeg prijatelja i saveznika Belgiju i privedemo pravdi odgovorne," rekao je Obama, napominjući da je ovo još jedan pokazatelj da se svet mora ujediniti u borbi protiv terorizma, bez obizra na "nacionalnost, rasu ili veru", preneo je AP.\nMisli Amerikanaca su uz narod Belgije, rekao je Obama na kraju trodnevne posete Kubi.\nGeneralni sekretar UN Ban Kimun i Savet bezbednosti oštro su osudili terorističke napade u Belgiji, apelujući istovremeno na intenziviranje međunarodnih napora s ciljem da se pobede terorizam i nasilni ekstremizam.\nBan je uveren da će opredeljenost "Belgije i Evrope za poštovanje ljudskih prava, demokratije i mirne koegzistencije nastaviti da bude istinski i trajni odgovor na mržnju i nasilje čije su žrtve oni danas postali", rekao je njegov portparol, prenosi AP.\nBritanski premijer Dejvid Kameron, koji je sazvao za danas vanredni sastanak bezbednosnog odbora (Kobra), poručio je na svom Tviter nalogu da je u šoku i da je zabrinut zbog događaja u Briselu. Istakao je i da će Velika Britanija učiniti sve što može da pomogne.\nKameron kaže i da je u razgovoru sa premijerom Belgije izrazio saučešće i ponudio pomoć u uspostavljanju bezbednosti, prenosi Gardijan.\n"Ovi napadi mogli su da se dogode i u Nemačkoj ili Velikoj Britaniji. Mi smo suočeni sa veoma realnim terorističkim pretnjama u zemljama širom Evrope i moramo da se suprotstavimo svim raspoloživim sredstvima", upozorio je Kameron.\nHolandski premijer Mark Rute ocenio je da je Belgija "ponovo meta kukavičkih i smrtonosnih napada", preneo je AP.\nRute je sazvao sastanak vladinog ministarskog kriznog štaba upozorivši da je neophodna dodatna opreznost u Holandiji i najavio da će u toj zemlji biti preduzete sve neophodne mere predostrožnosti.\n"Naša srca su sa žrtvama i njihovom rodbinom. Holandija je spremna da pomogne i podrži naše južne susede na svaki mogući način", poručio je Rute.\nNemački ministar pravde Hajko Mas napisao je na svom Tviter nalogu da je danas "crni dan za Ervopu" i ocenio da "užasni događaji u Briselu utiču na sve nas".\nMinistar unutrašnjih poslova Nemačke Tomas de Mezijer ocenio je da meta današnjih napada nisu samo Belgija već cela Evropska unija i njena sloboda kretanja. Na to, dodao je, ukazuju jasne mete napada, među kojima su međunarodni aerodrom i metro stanica u blizini evropskih institucija, preneo je Rojters.\nI šef nemačke diplomatije Frank-Valter Štajnmajer oštro je osudio današnje napade i poručio Belgiji da nije sama.\nAustrijski kancelar Verner Fajman i vicekancelar Rajnhold Miterlener osudili su terorističke napade ocenivši da je reč o "kukavičkom i varvarskom činu".\nNapadi na civilno stanovništvo u centru Evrope jesu za svaku osudu, istakla je austrijska vlada prenevši da je Austrija spremna da se u potpunosti solidariše i pruži podršku Belgiji.\nEvropa, kako se ističe u saopštenju, mora jedinstveno da se bori protiv terorizma i za očuvanje demokratskih vrednosti.\nČeški političari predvođeni premijerom Sobotkom i šefom češke diplomatije Lubomirom Zaoralekom osudili su napade na briselski aerodrom i metro i poručili istovremeno da Evropa ne sme da dozvoli da je teroristi preplaše.\nI ruski predsednik Vladimir Putin osudio je terorističke napade u Briselu i izrazio saučešće belgijskom kralju Filipu, saopštio je Kremlj.\nU saopštenju se navodi da je Putin "osudio taj varvarski zločin" i istakao da se to ne može opravdati ni na koji način, i da on "još jednom dokazuje da terorizam ne poznaje granice i preti svim narodima sveta".\n"Borba s tim zlom zahteva najaktivniju međunarodnu saradnju", naveo je Putin u telegramu.\nPutin je izrazio uverenje da će ubice i njihovi pomoćnici biti zasluženo kažnjeni.\nPremijer Turske Ahmet Davutoglu i portparol predsednika Tajipa Erdogana oštro su osudili napade u Briselu, koji su se dogodili samo tri dana nakon eksplozije u Istanbulu, u kojoj je poginulo četvoro turista.\nSvoju podršku Belgiji ponudio je generalni sekretar za saradnju u Persijskom zalivu Abdulatif el Zajani, u ime članica bloka koji čine Saudijska Arabija, Kuvajt, Bahrein, Oman, Katar i Ujedinjeni Arapski Emirati.\nPredsednik Vlade Crne Gore Milo Đukanović izrazio je saučešće belgijskom premijeru Šarlu Mišelu, navodeći da njegova zemlja snažno osuđuje taj zločinački čin u srcu Evrope.\nPredsednica Parlamentarne skupštine OEBS-a Ilka Kanerva najoštrije je osudila današnje "divljačke terorističke napade" u Briselu, saopšteno je iz te organizacije.\n"Ti varvarski činovi nisu uvreda samo za Belgiju nego i za ceo civilizovani svet", rekla je Kanerva i dodala da "civilizovani svet nema druge opcije nego da udvostruči napore i ojača saradnju kako bi se rasturile grupe koje su počinile ta zverstva".\nNapade u Briselu osudio je i predsednik Evropske narodne partije (EPP) Žozef Dol, koji je poručio da je Evropi sada, više nego ikada ranije, potrebna zajednička bezbednosna politika kako bi zaštitila svoje građane.\nOkRadio.rs: Evropa u ratu!\nOsude - Zvaničnici poručuju napadnuta je cela Evropa, ne samo Belgija\nIzvor: NoviMagazin.rs, 22.Mar.2016\nPovodom današnjih napada u Briselu, francuski predsednik Fransoa Oland i nemacki ministar unutrašnjih poslova tomas de Mezijer poručili su "cela Evropa napadnuta", a ne samo Belgija..."Napadima u Briselu, pogođena je cela Evropa", rekao je Oland u saopštenju...Francuski predsednik je pozvao "celu...\nDan pre: 21.Mar.2016\nDan posle: 23.Mar.2016


Hotel se nalazi na samo 8 km od aerodroma Hurgada, u severnom delu grada. Sakala, stari centar, je udaljena 5km. Izlazi direktno na plažu, peščanu sa koralnim grebenom.\nGlavni restoran, a la carte reostran, bar pored bazena, bar na plaži , bar u lobiju, izbor sportova na vodi, bazen za odrasle , aqua park, bazen za decu, bilijar, manju teretanu, salon za masaže, salon lepote, prodavnice, servis za pranje i peglanje veša. WI FI je dostupan na javnim površinama i besplatan.\nU okviru hotela je ukupno 135 soba, sve su klimatizovane, poseduju sef, mini bar, balkon ili terasu, satelitsku TV, kupatilo sa tušem i fenom.


Iskra- Loznica-Besplatna škola preduzetništva\nSerbian Venture Network (SeVeN) po drugi put organizuje besplatnu školu preduzetništva sa ciljem da edukuje mlade o pokretanju i vođenju sopstvenog biznisa, uz podršku Ministarstva omladine i sporta. Ove godine škola preduzetništva je sadržajno unapređena, razvijena i sastoji se iz više delova, a aktivnosti u okviru njih odvijaće se u periodu od avgusta do decembra 2016. godine.\n1) Online kurs "Kako pokrenuti sopstveni posao" – prvi deo programa je namenjen da tokom mesec dana učite samostalno i tempom koji vam odgovara - kroz online prezentacije, predavanja, filmove i materijale za čitanje. Sve to možete da radite iz udobnosti vaše sobe putem vašeg kompjutera, laptopa, mobilnog ili tableta. Online kurs će biti aktivan od 1. avgusta 2016. godine a sve informacije o registraciji ćete dobitiputem mail-a.\n2) Akademija preduzetništva- učesnike drugog dela škole očekuje još praktičnija obuka o preduzetničkom svetu, vođena od strane iskusnih mentora i u saradnji sa drugim polaznicima, gde će se zaista raditi na pokretanju sopstvenog biznisa. Tokom drugog dela programa imaćete priliku da se upoznate sa uspešnim preduzetnicima i startapovima, da posetite biznis hub-ove i da se umrežite sa svojim vršnjacima.


Savjet ministara BiH priznao je nakon osam mjeseci da su rezultati popisa stanovništva, koje je objavila Agencija za statistiku BiH, nezakoniti što su Zavod za statistiku i zvaničnici RS tvrdili od samog početka tog procesa.\nMinistri su 8. marta podržali Akcioni plan za realizaciju prioriteta iz izvještaja Evropske komisije o BiH za 2016. godinu. U njemu je navedeno da je Agencija za statistiku BiH 30. juna 2016. godine objavila rezultate popisa na osnovu jedinstvenog programa obrade podataka donesenog jednostranom odlukom njenog direktora Velimira Jukića, bez saglasnosti statističkih institucija u BiH.\n- RS nije prihvatila rezultate popisa koji su nezakonito objavljeni od strane Agencije za statistiku BiH. S ciljem objavljivanja pouzdanih i metodološki ispravnih podataka iz popisa, Zavod za statistiku RS je u skladu sa Zakonom o obradi i objavljivanju rezultata popisa stanovništva, domaćinstava i stanova 2013. godine u Republici Srpskoj ("Sl. glasnik RS", br. 82/2016) 30. decembra 2016. godine objavio rezultate za teritoriju RS - navedeno je u akcionom planu koji je pripremila Direkcija za evropske integracije BiH.\nU Zavodu za statistiku RS rekli su da su od početka tvrdili da su rezultati popisa nezakoniti i da je to konačno priznato. Zamjenik direktora Agencije za statistiku BiH Fadil Fatić ukazao je da je taj dokument neprimjeren i da onaj ko je dozvolio da se takva konstrukcija uvrsti u plan treba da podliježe odgovornosti.\nIZVOR: Vebsajt Glas Srpske, V.K., 22.03.2017.


"Igranje za reprezentaciju je ponos, privilegija malog broja ljudi da brane boje svoje zemlje. Mi imamo prava i da izgubimo i da pobedimo, ono čega moramo da budemo svesni je odgovornost da reprezentativno predstavljamo zemlju i da verujemo u rezultat. Očekujem dobru atmosferu i da nam publika bude podrška"“, rekao je Perić.\nKapiten Momir Ilić istakao je da "u sportu uvek mora da se ide napred".\n"Pred nama su kvalifikacije, ali prve dve ekipe idu dalje i imamo velike šanse. Ovo je nedelja koja će nam poslužiti da se još bolje uigramo i da pokuššamo da pobedimo Crnu Goru i Izrael. Mislim da imamo kvalitet i ja se nadam dobrim rezultatima. Daćemo sve od sebe za svoju zemlju i za reprezentaciju i nadam se dobroj atmosferi u Pioniru“", istakao je Ilić.\nSrbija i Crna Gora sastaju se prvi put od razdvajanja dve države, a meč se igra u sredu u Pioniru od 20 sati. Ulaz na utakmicu biće slobodan, ali uz kartu. Svi zainteresovani mogu da ih preuzmu na blagajnama hale Pionir u sredu, od 15 sati pa do početka utakmice.\nRukometaši Srbije nalaze se u kvalifikacionoj grupi 4 sa selekcijama Crne Gore, Izraela i Islanda.\nNa Evropski šampionat 2016. godine u Poljskoj plasiraće se po dve najbolje ekipe iz svake kvalifikacione grupe, kao i najbolja trećeplasirana selekcija.


Dobojski Info - DOBOJ: U borbi protiv virusa na raspolaganju resursi oružanih snaga\nDOBOJ: U borbi protiv virusa na raspolaganju resursi oružanih snaga\nponedeljak, 06 april 2020 14:10\nFOTO: Dobojski Info | DOBOJ: U borbi protiv virusa na raspolaganju resursi oružanih snaga\nDoboj, Oružane snage /OS/ BiH,\nZamjenik ministra odbrane u Savjetu ministara Mirko Okolić rekao je danas u Doboju da će, ukoliko se ukaže potreba, raspoloživi resursi u kasaranama "Vojvoda Radomir Putnik" u Miljkovcu i "3. maj" u Barama na području ovog grada biti stavljeni na raspolaganje gradskom Štabu za vanredne situacije, u aktivnostima na sprečavanju širenja virusa korona.\nOkolić je nakon današnjeg sasatanka sa komandantom dobojskog Štaba za vanredne situacije Borisom Jerinićem izjavio novinarima da je riječ o vanrednoj posjeti Doboju povodom aktuelne situacije u vezi sa virusom korona.\n"Htjeli smo da vidimo sa gradonačelnikom /Borisom Jerinićem/ šta je to što bi jedni drugima mogli da pomognemo. Mi imamo obostranu saradnju i ona je potrebna kao takva", izjavio je Okolić.\nPrema njegovim riječima, postoji uzajamna uslovljenost u saradnji sa lokalnim zajednicama, s obzirom na to da pojedini pripadnici Oružanih snaga rade u kasaranama u urbanim sredinama koje su klasteri kao što su Banjaluka, Konjic, Mostar, Tuzla.\n"Mnoge lokalne zajednice su donijele uredbe, odnosno rješenja za te pripadnike, ali i za sve druge koji dolaze iz tih klastera i oni se stavljaju u samoizolaciju. Time se Oružane snage dovode u slabljenje jer mi ne treba samo da zaštitimo sebe", izjavio je Okolić.\nOkolić je rekao da Oružane snage treba da sačuvaju sebe, ali i da pomognu drugima, što je već urađeno postavljanjem šatora na graničnim prelazima, kao i drugim traženim aktivnostima.\nPrema njegovim riječima, od juče su evidentirana četiri pripadnika Oružanih snaga BiH koja su pozitivna na virus korona, a od ranije ih je oko 30 u izolaciji.\nOkolić je rekao da je sa Jerinićem danas razgovarao i o procesu toplifikacije kasarne "Vojvoda Radomir Putnik" u Miljkovcu, koji je započet ranije, a za koji se nada da će biti dovršen do početka naredne sezone grijanja.\nKomandant gradskog Štaba za vanredne situacije Boris Jerinić izrazio je zadovoljstvo što će logistika i resursi iz dvije kasarne biti na raspolaganju gradskom Štabu, ukoliko se za to ukaže potreba.\nJerinić je rekao da je projekat toplifikacije kasarne na Miljkovcu uveliko započet i da se čeka pogodan momenat za izgradnju vrelovoda.\nSastanku su prisustvovali i poslanik u Narodnoj skupštini Republike Srpske Danijel Jošić i poslanik u Predstavničkom domu Parlamenta BiH Sanja Vulić.\nNakon sastanka u Gradskoj upravi Doboja, Okolić će obići kasarane "Vojvoda Radomir Putnik" u Miljkovcu i "3. maj" u Barama.


- Direktor Republičkog geodetskog zavoda Borko Drašković primio je delegaciju švedske nacionalne agencije Lantmateriet. Tokom sastanka švedski eksperti pokazali su spremnost da pomognu srpski katastar i dalji razvoj infrastrukture geoprostornih podataka (SDI) na nacionalnom i regionalnom nivo. Nije prošlo ni sedam dana od posete švedskog premijera Beogradu a već se vide prvi efekti njegovog razgovora sa predsednikom Vlade Srbije Aleksandom Vučićem - tvrde u Republičkom geodetskom zavodu.\nKako objašnjavaju, jednistvena infrastruktura geoprostornih podataka omogućava efikasnije upravljanje nacionalnim resursima i obezbeđuje mnoštvo informacija za brzo i lako donošenje odluka na svim nivoima državne uprave.\nDodaju da švedska Vlada kroz projekat podržava vodeću ulogu Republičkog geodetskog zavoda u razvoju Nacionalne infrastrukture geoprostornih podataka (NIGP) i podstiče saradnju sa drugim državnim institucijama i privatnim kompanijama koje proizvode prostorne podatke.\nŠvedska delegacija koju su činili Kristina Vastrom, Bjorn Jonson Andres Ridijen i Sanja Zekušić, zaključila je da će u narednom periodu švedski eksperti, u okviru projekta u Srbiji, pružiti podršku izradi nacionalnog kataloga metapodataka, razvoju novog geoportala i definisanju podzakonskih akata nakon stupanja na snagu Zakona o Nacionalnoj infrastrukturi geoprostornih podataka.\nNa regionalnom nivou potrebno je obrzbediti da se nacionalne infrastrukture lako povežu u jedinstven sistem.


Analiza napretka Srbije u poglavljima 25 i 26 | Centar za obrazovne politike\nCentar za obrazovne politike je od 2014. do 2018. godine bio na poziciji koordinatora radne grupe koja je pratila proces pregovora sa Evropskom unijom u oblastima nauke, istraživanja, obrazovanja i kulture (pregovaračka poglavlja 25 i 26). Zajedno sa članovima radne grupe smo bili aktivni u praćenju aktivnosti koje se sprovode u okviru ova dva pregovaračka poglavlja.\nNaša ekspertiza u obrazovanju i pomenuto iskustvo u procesu pregovora nominovalo nas je za učesnika na konferenciji “Evropske integracije Srbije 2016-2020: Koliko smo napredovali ka članstvu u EU?”, koju organizuje Fondacija Fridrih Ebert u Srbiji.\nKonferencija se održava 18. februara 10 časova u prostorijama Aerokluba u Uzun Mirkovoj 4 u Beogradu. Ispred Centra za obrazovne politike će govoriti Ana Vušurović Lazarević, gde će predstaviti analizu napretka Srbije u procesu pregovora sa Evropskom unijom u poglavljima 25 i 26.


Hadžibajrić na konferenciji o institucionalnoj korupciji – ima li snage koja joj se može suprotstaviti\tUntitled Document\nHadžibajrić na konferenciji o institucionalnoj korupciji – ima li snage koja joj se može suprotstaviti\n20. Mar, 20 17.\nU Hotelu Evropa danas je održana konferencija “Institucionalna korupcija – ima li snage koja joj se može suprotstaviti” gdje se diskutovalo o sistemskoj korupciji, sukobu interesa, te iskoracima koje je u BiH potrebno napravti u borbi protiv korupcije.\nJedan od uvodničara konferencije bio je Srđan Blagovčanin, predsjedavajući Odbora direktora Transparency Internationala, koji je kazao da korupciju vidi kao jedan od ključnih problema bh društva iz koje izviru i drugi problem, pa i političke krize. Po njegovim riječima, korupcija je ključni interes političkih partija koje žele zadržati status quo, te da politička volja za borbu protiv korupcije u BiH ne postoji. “Ključ je u demokratizaciji političkih partija što bi bio korak ka razbijanju političkih struktura koje trenutno postoje u BiH. Drugi korak je uvođenje obaveznog glasanja jer tada bi se političke partije obraćale puno širem krugu ljudi od onih ‘tradicionalnh’ pristalica koje imaju,” kazao je Blagovčanin.\nKonferenciji je prisustvovao i potpredsjednik FBiH Milan Dunović koji je kazao da se protiv korupcije u BiH može boriti samo ako postoji politička volja, a dosad je očigledno nije bilo.\n“Bez političke volje idemo u korupciju samo dublje, jer to nije nešto što se dešava stihijski već planski,” rekao je Dunović. Dodao je da je, kako bismo se uspješno borili protiv korupcije, potrebno ojačati Tužilaštvo BiH, uz otvoren dijalog te uz isticanje koruptivnih radnji na svim nivoima, a sve to uz pomoć medija.\nAdvokat Vlado Adamović, bivši sudija Suda BiH, bio je jedan od učesnika konferencije. “Bosna i Hercegovina je sistemski opretećena korupcijom” kazao je Adamović, dodavši da je najvažnije promijeniti svijest građana. S njegovim riječima složio se i načelnik Općine Stari Grad Ibrahim Hadžibajrić koji je postavio pitanje šta, zapravo, treba uraditi da bi se korupcija u BiH iskorjenila. “Naveli smo danas brojne primjere korupcije i ne bih da prejudiciram stvari, ali pitam se da li do nekompetencije i neznanja tužilaštva i suda, ili je to namjera?” kazao je Hadžibajrić. Govoreći o korupciji zapitao se zašto smo danas u situaciji da u Kantonu Sarajevo svi žele biti direktori kantonalnih firmi kao što su GRAS, Rad ili Vodovod, znajući da su te firme u dugu i do 200 ili 300 miliona maraka, te da je izvjesno da ima ‘neke trgovine’ u toj borbi za direktorska mjesta. “Korupcija je u BiH sistemski omogućena,” kazao je Hadžibajrić.\nKonferenciju "Institucionalna korupcija - Ima li snage koja joj se može suprotstaviti?" organizovao je skup nevladinih organizacija, između ostalih, Transparency International (TI) u BiH.


Ansambl "Oro" Niš : strana 1 : Južne vesti\nAnsambl "Oro" Niš\nJavna proba niških folkloraca na centralnom niškom trgu\n20:08, 24. 5. 2019.\nSvi oni koji bi voleli da vide veštine izvođenja narodnih igara folklornog ansambla "Oro" iz Niša, imaće prilike da to i učine 25. maja na Trgu kralja Milana.\nFolkloraši "Oro" okupljaju bivše članove i veterane povodom jubileja\n10:43, 10. 4. 2019.\nSvi koji su prethodnih 60 godina igrali u Akademskom folklornom ansamblu "Oro" u Nišu pozvani su da se ponovo pridruže kolegama i budu na sceni povodom velikog jubileja.\nFolklorni ansambl “Oro” nastupa u Domu Vojske\n10:59, 30. 3. 2018.\nIgre sa balova iz 19. i početka 20. veka, kao i modernija kola, kako kažu organizatori, Akademsko folklorni ansambl "Oro" Studentskog kulturnog centra prikazaće publici u Domu Vojske 30. marta.\nAnsambl "Oro" igra za pomoć izgradnji dečje onkologije\n09:41, 14. 3. 2016.\nGodišnji koncert Akademskog folklornog ansambla "Oro" biće održan u utorak 22. marta u Domu vojske, a prihod od ulaznica koje će koštati 200 dinara namenjen je za pomoć izgradnje Odeljenja dečje hematoonkologije u Nišu.\nGodišnji koncert Ansambla “ORO”\n09:48, 26. 3. 2015.\nU petak 27. marta u niškom Domu Vojske Folklorni ansambl “ORO” Studentskog kulturnog centra Niš, zajedno sa gostima iz Kragujevca, održaće tradicionalni godišnji koncert.\nFolklorci iz 7 zemalja nastupaju u Nišu\n11:35, 14. 7. 2014.\nPreko 500 folkloraca iz Bugarske, Grčke, Indije, Meksika, Poljske, Rumunije i Srbije, učestvovaće na 7. Međunarodnom studentskom festivalu folklora koji će od 16. do 20. jula biti održan u Nišu.\nAnsambl "Oro" igra za Jovanino izlečenje\n13:32, 19. 3. 2014.\nPrihod sa godišnjeg koncerta ansambla "Oro", koji će u Domu vojske biti održan u petak, 21. marta, namenjen je kupovini skupih lekova neophodnih za lečenje Nišlijke Jovane Živković.\nFolklor za rekreativce u Nišu\n10:11, 15. 10. 2013.\nZa sve one koji žele da se rekreiraju uz tradicionalne igre ili da budu najbolji igrači na proslavama uskoro će biti kreirana posebna grupa ansambla ORO SKC-a.\nGodišnji koncert ansambla "Oro"\n09:43, 22. 3. 2013.\nFolklorni ansambl "Oro" Studentskog kulturnog centra Niš, sa gostima iz GKUD "Laza Nančić" iz Vršca, u subotu, 23. marta u 20 sati, održaće godišnji koncert u Domu vojske.\nAudicije za ansamble SKC-a\n12:02, 27. 9. 2012.\nTokom oktobra u Nišu će biti održane audicije za ansamble koji rade u okviru Studentskog kulturnog centra.


29-07-2021 19:12 Izdvojeno Svet Region\nRadio-televizija Republike Srpske objavila je izmene Krivičnog zakona Republike Srpske koje su dogovorili predstavnici parlamentarnih stranaka iz RS.\nVlast i opozicija Republike Srpske (foto: Jutjub)\nIzmene predstavljaju odgovor i zaštitu na Inckovo nametanje odluke o "zabrani negiranja genocida", a ovim se štite građani Republike Srpske i Republika Srpska.\nOvo je kompletan sadržaj koji je u posedu RTRS:\nKo javno izloži poruzi, preziru ili grubom omalovažavanju Republiku Srpsku, njenu zastavu, grb, amblem ili himnu, kazniće se kaznom zatvora do tri godine.\nAko je delo iz stava 1. ovog člana izvršeno na način da se Republika Srpska označi kao agresorska ili genocidna tvorevina ili njeni narodi agresorskim ili genocidnim, učinilac će se kazniti kaznom zatvora od šest meseci do pet godina.\nAko je delo iz stava 2. ovog člana izvršilo službeno ili odgovorno lice ili lice u institucijama vlasti ili organu koji se finansira iz javnog budžeta, kazniće se kaznom zatvora od dve do deset godina.\nAko su dela iz st. 1. do 3. ovog člana izvršena u nameri promene ustavnog uređenja Republike Srpske, njene teritorijalne celovitosti ili nezavisnosti, učinilac će se kazniti kaznom zatvora od tri do petnaest godina.\nDodik je spreman da podnese ostavku u Predsedništvu BiH, pod jednim uslovom, čitajte OVDE.\n"KLOVNO NIŠTA NIJE NAUČILO": Kusturica o visokom predstavniku


Javna rasprava o budžetu opštine Sjenica za 2020. godinu - Zvanična prezentacija opštine Sjenica\nSJENICA.RS Datum: 17/12/2019 Vijesti\nNa održanoj javnoj raspravi prezentovan je budžet za 2020. godinu. Na samom početku dat je prikaz Nacrta odluke o budžetu opštine koja je po svojoj formi veoma obiman i težak za razumijevanje zbog specifičnih pojmova i klasifikacija koje je čine.\n„Nastojimo da kroz ovaj transparentan pristup unaprijedimo razumijevanje i interesovanje građana za lokalne finansije , a u perspektivi očekujemo i unapređenje zajedničke saradnje u postavljanju ciljeva, definisanju prioriteta i planiranju razvoja naše opštine. Ovo je jedan korak koji je jedan od koraka koji ćemo u budućnosti praktikovati prilikom donošenja svih važnih dokumenata i odluka“ istakla je na samom početku javne rasprave, zaposlena na poslovima planiranja i izvršenja budžeta, Anida Mujović.\nUkupno planirani prihodi i primanja kao i rashodi i izdaci utvrđeni su u iznosu od 843 824 268 dinara iz budžeta, 900 hiljada dinara sopstvenih izvora i 205 245 000 dinara iz ostalih izvora.\nNajveći rashodi ovim planom izdvojeni su za saobraćajnu infrastrukturu u iznosu od 12% i to najvećim dijelom za održavanje i izgradnju nove infrastrukture u gradskom i seoskom području.\nKao uvijek, za predškolsko obrazovanje u iznosu od 13%, što obuhvata funkcionisanja PU „Maslačak“, rekonstrukciju kuhinje, izgradnju nove zgrade dječijeg vrtića i subvencije roditeljima čija djeca pohađaju privatni vrtić zbog popunjenosti kapaciteta državnog.\nZa završetak zgrade dječijeg vrtića 32 000 000 dinara, 15 000 000 dinara iz budžeta opštine i 17 000 000 dinara iz EU PRO.\nZa poljoprivredu i ruralni razvoj 4%, za funkcionisanje Regionalnog centra za razvoj poljoprivrede i sela i realizaciju plana razvoja i podrške poljoprivredi.\nZnačajna sredstva izdvajaju se za program socijalne dječije zaštite gdje su uspostavljene tri usluge i to: dnevni boravak za djecu sa poteškoćama u razvoju,pomoć u kući za stara lica, Savjetovalište za mlade, a predviđeno je i opremanje senzorne sobe.\nZa komunalnu djelatnost 14% , što obuhvata održavanja javnih zelenih površina , uređivanja groblja i pijaca, upravljanje otpadom, vodosnabdijevanje i ulične rasvjete. U okviru ovog programa za projekat Zelena pijaca planirana su sredstva u iznosu od 67 500 000 dinara, od toga 15 000 000 dinara od budžeta opštine i 52 500 000 dinara od UNDP-a.\nUstanova kulture planira realizaciju manifestacije „Sjeničko kulturno ljeto“, dok Turistička organizacija Sjenica organizuje projekat izgradnje trim staze na izletištu „Borići“, nastavak izgradnje Sjeničke kuće, kao i funkcionisanje rezervata Peštersko polje.\nUstanova za sport zadužena je za učešće u Sandžačkim i MOSI igrama i organizacija biatlon kupova na ski centru „Žari“.\nLokalna samouprava planira raspisivanje Javnih poziva za finansiranje sportskih udruženja za projekata od javnog značaja koje sprovode udruženja građana i vjerske zajednice.\n4 000 000 dinara planirano je za Konkurs za unapređenje javnog interesa u oblasti informisanje, a od toga 2 000 000 dinara za informisanje na jezicima nacionalnih manjina.\nU okviru programa Lokalni ekonomski razvoj planirana su sredstva sa kojima će se u saradnji sa NSZ-om realizovati program Javni radovi i za nova zapošljavanja.\nIz Odjeljenja za budžet i finansije navode da se budžet opštine donosi na osnovu uputstva Ministarstva finansija, svih relevantnih zakona, ali i u skladu sa strateškim dokumentima opštine i akcionim planovima za pojedine oblasti kao i prema potrebi budžetskih korisnika.\nPredsjednik opštine Sjenica, Hazbo Mujović je u direktnoj komunikaciji sa građanima odgovarao na pitanja ali i saslušao sve sugestije i primjedbe. Takođe, predsjednik Mujović dodaje da je planiran završetak skoro svih započetih projekata, ali i rješavanje svih problema za koje su strani investitori zainteresovani.\nGrađani su se složili da najveća podrška opštine treba da bude poljoprivredi, sportu, obrazovanju, studentskim i đačkim stipendijama, kao i za razvoj seoskih mjesnih centara. Ulaganje više u saobraćajnu infrastrukturu i rekonstrukcija najvećih ulica u gradu.


Tanjug 25. februara 2020. 07:57\nPEKING – Kina i Južna Koreja prijavile su danas nove slučajeve zareženih i preminulih od posledica novog koronavirusa, koji je izbio u Kini, ali izaziva zabrinutost širom sveta pošto raste broj zaraženih na Bliskom istoku i Evropi.\nU Kini je zabeleženo 508 novih slučajeva i još 71 žrtva, od kojih 68 u Vuhanu, gradu u kojem je virus otkriven u decembru.\nTime je broj zaraženih u Kini porastao na 77.658, a broj preminulih na 2.663, preneo je AP.\nJužna Koreja druga je po broju zaraženih u svetu sa 893 slučajeva novog koronavirusa, a zdravstveni zvaničnici te zemlje saopštili su danas da planiraju da testiraju više od 200.000 članova crkve koja je u centru talasa novih slučajeva koronavirusa.\nOko 60 odsto slučajeva u Južnoj Koreji povezano je sa crkvom u kojoj je prvi put zabeležen koronavirus kod 61-ogodišnje žene, ali nije poznato kako se ona inficirala.\nOd 60 novih slučajeva koji su danas prijaveljeni, 16 je u jugoistočnom gradu Daegu, gde se nalazi crkva, a 33 u obližnjoj provinciji Severni Gjeongsang, saopštio je korejski centar za kontrolu i prevenciju bolesti.\nU toj zemlji preminula je i deveta osoba od posledica virusa, koja je bila pacijent u provinciji Severni Gjeongsang.\nBrzo širenje epidemije u Južnoj Koreji podstaklo je strahove da koronavirus prerastao u globalnu pandemiju, prenosi Rojters.


U Siriji uglavnom mirno, SAD i Rusija razmatraju saradnju\nU Siriji je danas bilo uglavnom mirno, dan nakon stupanja na snagu primirja koje su dogovorili Sjedinjene Države i Rusija.\nKomandant Centralne komande američkih vazduhoplovnih snaga, general pukovnik Džefri Herigian rekao je novinarima u Pentagonu da Sjedinjene Države sada razmatraju mogućnost uspostavljanja zajedničkog integracionog centra sa Rusima koji bi pomogao u operacijama protiv Islamske države u Siriji.\n“Prvi korak je prekid neprijateljstava sedam dana. To je nešto što Rusi i sirijski režim moraju da urade, na ispravan način”, istakao je Herigian.\nAmerički general nije želeo da iznese detalje o lokaciji potencijalnog centra, niti o obliku operativne saradnje, navodeći da je prerano govoriti o tome. Dodao je međutim da su ruske neprecizne metode gađanja i upotreba bombi bez navođenja “očigledno povod za zabrinutost svih”, te da je svrha primirja i potencijalne saradnje zaštita civila u Siriji.\nSjedinjene Države za napade na položaje Islamske države koriste precizno naoružanje, uz nadzor, obaveštajne aktivnosti i intenzivnu obuku pilota. Na taj način, kako je naveo američki vojni zvaničnik, Sjedinjene Države mogu da osiguraju da će “pravo oružje biti upotrebljeno za pravu metu u pravo vreme” da bi se izbegle civilne žrtve.\nAmerički državni sekretar Džon Keri rekao je juče da bi primirje moglo da bude poslednja šansa da se očuva zemlja razorena u petogodišnjem građanskom ratu. Takođe je dodao da je još rano donositi zaključke o njegovim efektima.\nSirijska vojna komanda objavila je na državnoj televiziji da je primirje stupilo na snagu sinoć u 7 uveče po lokalnom vremenu, uz upozorenje da će odgovoriti na sve provokacije oružanih grupa.\nPojedini lideri pobunjenika kritikovali su sporazum i izrazili skepticizam u pogledu njegovog uspeha, ali su ga po svemu sudeći i prihvatili u nadi da će na kraju dovesti do političkih razgovora o smeni sirijskog predsednika Bašara al Asada.


>>> U poslednjih nekoliko godina, razvojem kik boksa, thai kik boksinga i savatea, kako u svetu tako i kod nas, došlo je do visokog kvaliteta boraca pa su samim tim i takmicenja u navedenim disciplinama postala izuzetno atraktivna i popularna.\n>>> U našoj zemlji održavaju se prvenstva Vojvodine i Srbije u kik boksu kao i prvenstva Vojvodine i Srbije u savateu. U oba sporta takmicari su podeljeni, i u muškoj i u ženskoj konkurenciji, prema starosnim, težinskim i kvalitativnim kategorijama.\n>>> SK Phoenix / KBK Phoenix i SK Vojvodina/, kao i oko sto Klubova u zemlji, veliku pažnju poklanja takmicarskom obliku navedenih sportova. U 2003. ucestvovali smo samo na takmicenjima u kik boksu / jednu sezonu/ i zauzeli mesto medu prvih deset Klubova u Vojvodini. U 2004. nastavili smo sa uspesima na kik boks prvenstvima i uspešno se oprobali i na takmicenjima u savateu. U 2005. godini uspešno smo se borili u oba sporta a njaveci uspeh predstavlja titula prvaka sveta u combat savateu. Od 2006. godine pa sve do sada aktivno smo učestvovali u oba sporta i na domaćim i na međunarodnim prvenstvima. Naši klubovi visoko su rangirani u svojim sportovima i u svom članstvu imaju šampione Sveta, Evrope, Balkana i naravno Srbije. Odlične rezultate od naših takmičara i stručnog tima očekujemo i u budućnosti i u kik boksu i u savateu.\n>>> takmičari SK Phoenix\n>>> Takmičari SK Phoenix su u oba sporta, savateu i kik boksu /SK Vojvodina i KBK Phoenix/ za klub ukupno osvojili:\nNajuspešniji u savateu\nVeć drugu godinu za redom naš klub SK Vojvodina je najuspešniji klub u Srbiji.\nOvaj odličan uspeh postigli smo zahvaljujući našim trenerima i takmičarima koji su ove godine osvojili titule Evropskih i Svetskih šampiona i mnogobrojne medalje na domaćim i međunarodnim prvenstvima.


Čović najavio odgovor na upitnik EK i aktiviranje MAP-a\nPredsedavajući Predsedništva Bosne i Hercegovine, Dragan Čović u Briselu je saopštio nameru zvaničnog Sarajeva da do kraja godine preduzme dva važna koraka u evroatlantskim integracijama: odgovor na Upitnik Evropske komisije kao i aktiviranje Akcionog plana o članstvu u NATO (MAP).\nČović je potvrdio da će odgovore na upitnik predati visokoj predstavnici Evropske Unije za spoljnu politiku i bezbednost Federiki Mogerini koja će doći u prestonicu BiH da bi primila dokument koji ima oko 25.000 strana.\n“Imamo apsolutnu podršku svih institucija ovde. Na nama je da odradimo onaj minimum stvari. Ja sam uveren da ćemo mi do sredine 12. meseca završiti priču o upitniku. Verujem da ćemo gospođi Mogerini u Sarajevu predati taj uptinik”, izjavio je Čović na kraju jednodnevne posete Briselu.\nIz kabineta šefice evropske diplomatije, Federike Mogerini je saopšteno da je u razgovoru sa Čovićem istaknuta neophodnost usvajanja zakona o akcizama, završavanju odgovora na upitnik do kraja godine, kao i o obezbeđivanju kontinuirane i efikasne implementacije Reformske agende. “Svi ovi koraci su neophodni za napredak Bosne i Hercegovine na putu evropskih integracija; to je nešto što ljudi u zemlji traže i očekuju”, poručila je Mogerini putem saopštenja.\nOna je takođe naglasila svoju odlučnost da podrži sve partnere na Zapadnom Balkanu, uključujući BiH, “u preduzimanju konkretnih i nepovratnih koraka” na putu evropskih integracija. “(Mogerini) je bila jasna u njenim očekivanjima da će Bosna i Hercegovina postići brze i uverljive rezultate u vezi sa obavezama prema EU”, stoji u saopštenju iz njenog kabineta.\nČović se sastao i sa generalnim sekretarom NATO, Jensom Stoltenbergom, gde je zatražio od zemalja članica jasno stajalište oko sarajevske namere da pokrene punopravno članstvo u NATO.\n“Ja sam uveren da smo bili pravi partneri u svi zajednčkim projektima. Naš pregled odbrane i revidiran akcioni plan koji ćemo ubrzo dostaviti pokazuje naše praktično opredeljenje da smo spremni poslati poruku svim NATO članicama da prema BiH trebaju imati veoma jasnu poziciju kad je u pitanju aktiviranje MAP-a”, poručio je Čović.\nPrvi čovek alijanse Stoltenberg je pred novinarima naglasio potrebu da BiH nastavi sa vojnim reformama. On je u tom smislu pozdravio napredak koji je ostvaren u registraciji odbrambene imovine i ohrabrio je sarajevske vlasti da ojačaju napore i registruju još više imovine.\n“Napravili ste napredak u preoblikovanju vaših oružanih snaga i struktura. Pregled odbrane dogovoren prošle godine bio je važan korak napred. Fokus sada treba da bude na primeni, kako bi ovaj pregled postao realnost. Računam na Bosnu i Hercegovinu da udvostruči napore u ovoj oblasti”, poručio je Stoltenberg.\nDragan Čović se u toku dana sastao i sa predsednikom Evropskog saveta, Donaldom Tuskom.


Ovo su najbolji psi za muškarca!\nM. P. 8. juna 2020. 23:07\nOvi psi su najbolji izbor za muškarce:\nLabrador retriver je jedan od najpopularnijih pasa na svetu. Postoje dva tipa labradora, engleski koji je nešto kraći sa četvrtastijom glavom i američki koji je vitkiji i ima duže noge. Dobro treniran, ovaj pas je jedan od najodgovornijih rasa na svetu, a pogotovo je koristan kao pas vodič. Zbog svoje poslušne naravi i lojalnosti, koriste se u raznim vojnim i policijskim službama, spasilačkim intervencijama ali i u terapeutske svrhe.\nOvaj ptičar lovačkog duha je znatno manji od sportskih rasa poput labradora, ali se zato se mnogo lakše trenira, pouzdan je i odličan je za muškarce sa viškom energije. Zbog velike energije i prirodnog instinkta često biva veoma takmičarski nastrojen, a bez jasnih razloga može da pokaže destruktivno ponašanje.\nU pitanju je rasa,koja je originalno služila za istrebljenje glodara, a koju odlikuju posvećenost, tvrdoglavost, nezavisnost i živahan duh. Zbog njegove energije ćete morati često da budete na otvorenom i da se igrate sa njim.\nUprkos fizičkim karakteristikama, staford terijer ima veoma blag temperament. Mišićav i atletski građen, ovaj pas ima mnogo energije i idealan je ako volite da trenirate na otvorenom. Nije pas koji uživa u čoporu i veoma voli svoju slobodu.\nLojalan, pitom, sa manjkom energije, buldog se smatra savršenim izborom za muškarce koji su kućni tipovi ili koji s druge strane žive u stanu, pa ne mogu da imaju velike pse. Buldozi su prilično lenji i ne zahteaju previše istrčavanja, već će uvek radije odabrati šetnju nego trčanje. Važno je da napomenemo da su buldozi veoma osetljiva rasa, koja često ima problema sa respiratornim putevima ili leđima.\nOva rasa pasa je poznata po odličnom vidu, a često umeju da odlutaju kada vide nešto zanimljivo, pa ih obavezno vodite na povodcu. Izuzetne su atletske građe i imaju odličnu koordinaciju pokreta. Iako spadaju u kategoriju velikih pasa, hrtovi imaju veoma blagu narav, što ih čini savršenim kućnim ljubimcem i prijateljem.\nPoput drugih lovačkih pasa, harijere ćete teško dresirati, ali uz mnogo strpljenja i vremena, verujemo da ćete uspeti. Kao i druge slične rase, zbog izraženog njuha često mogu odlutati prateći trag mirisa. Uživaju u prirodi, pa ovu rasu možete da vodite sa sobom i na planinarenje, trčanje, a naravno i u lov. Veoma su osetljivi, pa ako ih slučajno zanemariti, postaće destruktivni i veoma glasni.\nOva specifična rasa je odlična kako za singl muškarce, tako i za porodične ljude sa decom. Zbog snažnog lovačkog instinkta i vleike dlake, morate da imate mnogo strpljenja i da ga stalno održavate. Vendejski baseti su izuzetno društveni i dobrodušni, pa smo sigurni da ćete se s njim sjajno zabaviti i sprijateljiti.


Južnokorejski elektronski gigant „Samsung“ predstavio je tablet „galaksi tab S2“ (Galaxy Tab S2), čija je specifičnost njegova debljina od 5,6 milimetara, prenosi Tanjug. Novitet je predstavljen godinu dana nakon izlaska modela „galaksi tab S“.\nNovi tablet će se pojaviti u prodaji u avgustu. Iako cena nije objavljena, poznavaoci kretanja u svetu tehnologije procenjuju da bi trebalo da bude oko 500 evra. „Galaksi tab S2“ ponuđen je u dve verzije: sa ekranom od osam inča i od 9,7 inča.\nUnutar tableta nalaze se osmojezgarni procesor, tri gigabajta RAM memorije i skladišni prostor od 32 ili 64 gigabajta, u zavisnosti od izabrane verzije (može se koristiti memorijska kartica „mikroSD“ da bi se dodalo još 128 gigabajta memorije).\nNa poleđini uređaja nalazi se jedan sistem za snimanje fotografija od osam megapiksela, a na prednjem delu drugi od 2,1 megapiksel.\n„Galaksi tab S2“ ima super AMOLED ekran sa rezolucijom 2.048 puta 1.536 piksela.\nUređaj će funkcionisati pod operativnim sistemom „Android 5.0“ (Lolipop).\nTablet sadrži i veliki broj senzora (akcelerometar, skener za digitalne otiske...), sistem za globalno pozicioniranje GPS i povezan je sa mrežama 2G/3G/LTE.\nMaske uređaja biće dostupne u dve verzije: crnoj i beloj, objavljeno je na portalu Numerama.com.\nNajtanji na svetu


Crveno-beli: ''Za početak, nije loše...'' - Sportske.net\nCrveno-beli: ''Za početak, nije loše...''\nU redovima vicešampiona Srbije preovladava zadovoljstvo ostvarenim rezultatom, bez obziora na određene nedostatke u igri protiv Islanđana.\nKapiten fudbalera Crvene zvezde Nenad Milijaš rekao je da je današnja pobeda protiv IBV-a u drugom kolu kvalifikacija za Ligu Evropa bila izuzetno teška, ali da će biti lakše u revanšu.\n"Utakmica je bila izuzetno teška, pošto je prva u sezoni. Protivnik je pokazao da je jako čvrsta ekipa u odbrani, ali smo mi i pored toga stvorili mnogo šansi. Ovo je dobar rezultat. Na Islandu će biti totalno drugačije, jer su ovde igrali totalno zatvoreno. Tamo će morati da se otvore, tako da će nam biti mnogo lakše", rekao je Milijaš novinarima posle meča.\nZvezda je pobedila sa 2:0 golovima novajlije Nejca Pečnika i povratnika Nikole Mijailovića.\n"Mnogo nam znači ova pobeda. Dobro su se uklopili novi fudbaleri. Dali su golove debitant i povratnik i nadam se da će tako nastaviti", rekao je Mijailović.\nStrelac prvog gola Pečnik kazao je da ekipi fali više fizičke spreme, ali da će sve biti lakše ubuduće.\n"Stvarno je bilo teško. Vidi se da još nismo u pravoj formi, ali tek je početak sezone za nas, dok su oni već odigrali 15 kola u svom prvenstvu. Bitno je što nismo primili gol. Fali nam fizičke spreme i ubuduće će nam biti sve lakše", rekao je Pečnik.\nJoš jedan povratnik Aleksandar Kovačević kazao je da je bilo bitno da ekipa dobro počne meč.\n"Dobro smo počeli utakmicu i, što je najvažnije, postigli gol na vreme. Dali smo još jedan i 2:0 je skroz okej rezultat za prvu utakmicu. Velika je čast igrati sa igračima kao što su Nenad Milijaš i Miloš Ninković pred ovoliko ljudi", rekao je Kovačević.


Da li je za devojčice bolja sportska ili ritmička gimnastika? - Gimnastički klub Pobednik, Beograd\nDa li je za devojčice bolja sportska ili ritmička gimnastika?\nMožda imate hiperaktivnu klincezu, koja pokazuje interesovanje za sve po malo – tada roditelji obično ne znaju gde upisati dete. Mi vam nudimo jedan besplatan probni trening, kada deca mogu da uvide koliko je dobro biti deo ekipe koja redovno trenira i sprema se za takmičenja, u budućnosti.\nSportska gimnastika će vašoj devojčici dati snagu, disciplinovanost, fokusiranost, usmerenost, izdržljivost, hitrost, spretnost i još mnogo drugih sjajnih osobina, dok sa druge strane, ritmička gimnastika je za one klinceze koje vole muziku i da spoje ples i sport.\nSvaku vežbu kod ritmičke gimnastike prate melodije, sporijeg ili dinamičnijeg tempa, i to je često izbor samih vežbačica, što im pričinjava posebno zadovoljstvo. Osim toga, uz ritmiku, devojčice stiču izuzetno pravilno držanje, graciozne i ženstvene pokrete.


bivši bugarski ministar ponovo šokira\nS tim u vezi, Karakačanov je podsetio šta se dešavalo u zemlji početkom 2000-ih godina kada je Evropska komisija (EK) obavezala Bugarsku da odustane od četiri bloka nuklearne elektrane „Kozloduj“ zbog nepoštovanja zahteva bezbednosti. Podsećanja radi, u periodu od 2001. do 2005. godine na čelu vlade je bio poslednji kralj Bugarske (1943-1946. godine) Simeon Sakskoburgotski.\n- Blokovi su bili zatvoreni za vreme vladavine kraljevske vlade. Sada su opet došli iz inostranstva da vladaju nama - konstatovao je Karakačanov.\nIstovremeno, političar je podsetio da je Bugarska odlučila da odustane od raketa SS 23 tokom rada sledeće vlade – Ivana Kostova, krajem 2001. godine.\n- Došlo je vreme da bugarski političari moraju da na kraju krajeva misle o narodu koji ih bira, a da Bugari počnu da misle o tome koga biraju - zaključio je.\nPodsetimo, o potrebi zatvaranja četiri bloka prvi put se govorilo 1993. godine. Prva dva bloka nuklearke zatvorena su 2004. godine, a treći i četvrti – 2007. godine.\nU Sofiju je u martu 2005. godine doputovala delegacija EK. Prema pisanju medija, Sakskoburgotski je podlegao nagovaranju EK da deluje u skladu sa evropskim rasporedom zatvaranja nuklearne elektrane u zamenu za obećanje da će ubrzati proces pristupanja Bugarske Evropskoj uniji (članica je EU od 2007. godine). Mediji navode da je bivši premijer možda uzeo u obzir i kritike svog kolege, bivšeg grčkog premijera Kostasa Simitisa, jednog od najjačih kritičara „Kozloduja“.


RTS :: Brnabić: Dogovor moguć, ne bih potpisala nezavisnost KiM\nPolitika Brnabić: Dogovor moguć, ne bih potpisala nezavisnost KiM\nsubota, 16. okt 2021, 09:25 -> 13:01\nU intervjuu za Večernje novosti, Ana Brnabić je potvrdila da postoje razni pritisci na Srbiju i ocenila da se predsedniku Vučiću ne mogu davati ultimatumi i servirati rešenja.\n"Njemu i SNS-u je stalo do Srbije, a ne do pobede na izborima. Pobedu na izborima vidimo kao način da se borimo za Srbiju, a ne kao cilj sam po sebi", rekla je Brnabićeva.\nNa direktno pitanje da li bi potpisala priznavanje nezavisnosti KiM, kratko je odgovorila: "Ne".\nBrnabićeva je istakla da se Srbija zalaže da se zamrznuti konflikt reši, te da je interes naše zemlje mir i stabilnost, kao i pridruživanje EU.\n"Nalaženje kompromisa koji bi obezbedio održivi mir i stabilnost i naš evropski put su interes Srbije, jer će nam obezbediti da dalje ekonomski jačamo", rekla je premijerka.\nOcenila je da u Prištini nema lidera sa vizijom i hrabrošću.\n"Moguće da ćemo zbog toga propustiti istorijsku šansu koja nam se dugo neće ukazati ponovo. Ja se nadam da ipak nećemo", rekla je Brnabić.\n"U javnosti ne komentarišem rad ministara"\nBrnabićeva je odbila da komentariše u javnosti rad ministra Nebojše Stefanovića i ideju da bi on trebalo da bude smenjen i isključen iz stranke.\n"Nikada nisam komentarisala rad svojih ministara u medijima. Što se stranke tiče, stranački organi su na demokratski način glasali o položaju Stefanovića u stranci i svaki budući korak biće urađen na isti način", rekla je Brnabićeva.\nIstakla je da nadležni uveliko rade svoj posao na utvrđivanju činjenica oko "akcija sprovođenih na kompromitaciji Aleksandra Vučića i da više nije dilema da je postojala paralelna struktura u MUP-u sa ciljem da se naudi Vučiću i njegovoj porodici".\n"Ja zaista niti hoću niti smem da u medijima upirem prstom ni u jednog policajca, inspektora, pa ni ministra, dok se istraga ne završi", rekla je premijerka i dodala da ima puno poverenje u institucije ta da će odgovorna lica biti privedena pravdi.


YUTA: Pregovori sa državom o pomoći turističkim agencijama - Novosti - Turistički svet\nYUTA: Pregovori sa državom o pomoći turističkim agencijama\nDirektor Nacionalne asocijacije turističkih agencija (Yuta) Srbije Aleksandar Seničić rekao je juče da su u toku razgovori sa predstavnicima Ministarstva trgovine, turizma i telekomunikacija o pomoći turističkim agencijama, vodičima i agencijama za iznajmljivanje automobila radi ublažavanja posledica pandemije Covid-19.\n- Jednokratna, bespovratna pomoć države hotelima je dobar model pomoći pa i turističke agencije, vodiči i agencije za iznajmljivanje automobila očekuju sličnu podršku - rekao je Seničić za Betu.\nOn je rekao da bi pomoć tom turističkom delu privrede, pošto se sezona privodi kraju i ne mogu se očekivati značajni prihodi, pomogla da "prezimi".\nDodao je da građani Srbije trenutno mogu da putuju u Tursku i Egipat koji najavljuje uvođenje testova na Covid-19, zatim u Bosnu i Hercegovini i Albaniju.\nSeničić je rekao da bi državna pomoć turističkim agencijama, vodičima i agencijama za iznajmljivanje automobila od "oko 15-20 miliona evra rešila deo problema tog dela privrede i potvrdila da je državi važan taj sektor".\n- Raspodela pomoći bi bila jednostavna, jer kriterijum može biti u koje su kategorije svrstane turističke agencije, a agencije za iznajmljivanje automobila se prepoznaju po broju automobila dok bi vodiči mogli da dobiju pomoć samo po osnovu ugovora koji su imali pre pandemije i plaćenog poreza - rekao je Seničić.\nPosebnu pomoć treba dodeliti, kako je rekao, turističkim agencijama koje se bave prodajom Srbije kao brenda i dovode goste iz inostranstva.\nOn je podsetio da je Hrvatska subvencionisala zarade za zaposlene u agencijama za tri meseca, delimično ih oslobodila poreza i planira veliku podršku iz evropskih fondova, a u međuvremenu turističke agencije dobijaju finansijsku podršku i lokalnih budžeta.\nCrna Gora planira dugoročnu pomoć turističkoj privredi, a ove godine je subvencionisala zarade zaposlenih i smanjila porez na dodatu vrednost (PDV) na hranu u hotelima sa 21% na 7%.\nNemačka je preduzećima u privredi "pokrivala" tri meseca fiksne troškove od 40% do 80% u zavisnosti od pada prodaje, a pomoć je određena na osnovu veličine firme, ali je maksimalna 50.000 evra mesečno.


Tanjug 28. jula 2018. 00:22\nBEOGRAD – Pravo na penzijsko i zdravstveno osiguranje sveštenika i verskih službenika, pored tradicionalnih crkava, ostvaruju i druge registrovane crkve i verske zajednice, a trenutno ih ima 18 koje ta prava i ostvaruju, piše današnja „Politika“.\nU odgovorima „Politici“ ističe se i da zakon ne pravi razliku između tradicionalnih crkava i svih ostalih koje su u skladu sa njim registrovane, što je bila jedna od najčešćih zamerki takozvanih malih verskih zajednica.\nNadležno ministrastvo može da odbije upis u registar „ako su ciljevi, učenje, obredi ili delovanje u suprotnosti Ustavu ili javnom poretku ili ako ugrožavaju život, zdravlje, slobodu i prava drugih, prava dece, pravo na lični i porodični integritet i pravo na imovinu“.\nTokom ove i prošle godine nije doneto nijedno rešenje o odbijanju upisa u registar, kažu u Ministarstvu pravde. Međutim, odbačena su dva zahteva (Ničiren budizma i Prve menonitske romske crkve), zbog nepotpune dokumentacije i nepostupanja po pozivu Ministarstva da ih dopune i isprave. Ničiren budizam ponovo je podneo zahtev za upis pod drugim nazivom – Budistička verska zajednica, i taj postupak je u toku, objašnjavaju u Ministarstvu pravde.\nSmrča, topola i crni bor najčešće sađeni u 2018.\nVodovod Paraćin: Voda u gradskom vodovodu od danas ispravna…


Guverner Žugić na sastanku Kluba guvernera zemalja centralne Azije, regiona Crnog mora i Balkana - CBCG\nHome Javnost rada Aktuelno Saopštenja Guverner Žugić na sastanku Kluba guvernera zemalja centralne Azije, regiona Crnog mora i Balkana\nGuverner Žugić na sastanku Kluba guvernera zemalja centralne Azije, regiona Crnog mora i Balkana\nGuverner Centralne banke Crne Gore dr Radoje Žugić učestvuje na 42. sastanku Kluba guvernera zemalja centralne Azije, regiona Crnog mora i Balkana, koji se održava u Pragu, od 20. do 22. novembra.\nOvogodišnji sastanak Kluba guvernera posvećen je aktuelnim pitanjima vezanim za ekonomske trendove u svijetu, kao i za monetarnu politiku, odnosno njene prioritete koji treba da osiguraju finansijsku stabilnost, podrže ekonomski rast i obezbijede jačanje otpornosti finansijskog sistema.\nGuverner Žugić je, u svom izlaganju, istakao da postoji rizik da politika niskih referentnih kamatnih stopa dovede do globalne stagflacije. U cilju izbjegavanja ovog rizika moraju se „preduzeti mjere koje će postepeno podsticati potrošnju i snažnije investicije, što će dovesti do normalizacije kamatnih stopa i održivijeg ekonomskog rasta“, istakao je Žugić.\nDirektorica Sektora za finansijsku stabilnost, istraživanje i statistiku Centalne banke Crne Gore dr Marijana Mitrović Mijatović učestvovala je u radu panela posvećenog upravljanju podacima u kontekstu monetarne politike. Na ovom panelu razmijenjeni su stavovi u vezi sa izazovima sa kojima se suočavaju centralne banke u proizvodnji pouzdanih statističkih podataka neophodnih za adekvatne odluke u segmentu makroprudencione politike.


Sporazum između Srbije i Međunarodne banke za obnovu i razvoj vredan je 92 miliona evra i njime se obezbeđuju sredstva za nabavku dodatne medicinske opreme, radiće se na obuci medicinskih radnika, za izgradnju regionalnih kovid laboratorija u KCV u Novom Sadu i u Kragujevcu.\n"Već u budžetu za 2021. godinu imamo obezbeđenih preko tri milijarde evra da u narednih pet godina za 70 lokalnih samouprava završimo nedostajuću vodovodnu i kanalizacionu mrežu", poručio je Mali.\nTrampove ljude niko neće da zaposli: Osoblje Bele kuće kompanije ne primaju čak ni na razgovor\nEvropa sve više odbacuje keš, a da li postoje rizici učestalog plaćanja karticama?\nPRETI LI GRČKOJ NOVI, A STARI "GRČKI SCENARIO" Lockdown ih svakog meseca košta tri milijarde evra, ali imaju i veći problem\nJedan mesec zaključavanja košta Grčku oko tri milijarde evra, saopštio je portparol grčke vlade Hristos Tarandilis, objašnjavajući da će sve odluke koje budu donošene za ponovno otvaranje maloprodaje u toj zemlji biti zasnovani na preporukama Komisije epidemiologa, prenosi MIA.\nVAŽNA INFORMACIJA ZA SVE PAUŠALCE Do 25. januara stiže vam pošta iz Poreske uprave\nPanoramska gondola na Zlatiboru i zvanično je otvorena. Ipak, nije to jedina destinacija za koju stiže lepa vest za skijaše i turiste. Gondola Brzeće–Mali Karaman, za koju se očekuje da u velikoj meri rastereti saobraćaj na Kopaoniku, takođe je završena i samo što nije puštena.\nPenzionerima će danas biti uplaćena pomoć od po 5.000 dinara, potvrđeno je Tanjugu u Ministarstvu finansija.\nSTIŽE NOVI MINIMALAC Novih 30.000 dinara država će uplatiti 7. jula, ali ne za sve zaposlene\nDržava će privatnim preduzećima uplatiti treći minimalac pomoći 7. jula, potvrđeno je "Blicu" u Ministarstvu finansija.